Minum Alkohol Masa Hamil PUNCA Sindrom Kecacatan Janin, Awas!

Pengambilan minuman keras semasa hamil meningkatkan risiko untuk mengalami sindrom kecacatan janin. Ini yang perlu anda fahami mengenai
bahayanya alkohol
 bagi
ibu mengandung
 dan juga kandungan…

Untuk mendapatkan lebih banyak info tentang Kehamilan, sila dapatkannya
di sini.

Definisi

Apa itu Sindrom Kecacatan Janin akibat Alkohol?

Pengambilan minuman keras semasa kehamilan boleh menyebabkan
kecacatan kelahiran
 dan kecacatan perkembangan bayi.

Sebenarnya, alkohol (bir, wain, minuman keras) adalah punca kecacatan kelahiran dan perkembangan yang boleh dicegah di Amerika Syarikat.

Bayi yang terdedah kepada alkohol di dalam rahim akan menyebabkan gangguan spektrum alkohol janin (FADSs). Gangguan ini meliputi masalah fizikal,
tingkah laku
 dan pembelajaran.

Jenis FADs yang paling teruk ialah sindrom alkohol janin (FAS). ia disebabkan pengambilan minuman keras semasa hamil.

Kesan pengambilan minuman keras: Kebarangkalian FASDs?

Tiada maklumat yang tepat tentang jumlah pesakit gangguan spektrum alkohol janin (FASDs). Beberapa kajian berbeza dilakukan untuk menganggarkan populasi pesakit yang menghidap FASDs.

FASDs termasuk di dalam beberapa diagnosis berkaitan pendedahan bayi kepada alkohol
semasa hamil
.

Secara khususnya, sindrom alkohol janin (FAS) termasuk di dalam diagnosis, dilakukan apabila terdapat  kecacatan fizikal dan perkembangan bayi. Sila berbincang dengan doktor anda untuk maklumat lanjut.

Simptom-simptom

Pengambilan minuman keras: Simptom-simptom Sindrom Kecacatan Janin akibat Alkohol?

Kecacatan fizikal

Antara kecacatan fizikal ialah:

Ciri wajah jelas, termasuklah mata kecil, bibir atas nipis luar biasa, hidung pendek dan terbalik dan permukaan kulit yang lembut antara hidung dan bibir atas.

Kecacatan sendi, kaki dan tangan serta jari.

Perkembangan fizikal yang lambat sebelum dan
selepas lahir.

Kesukaran penglihatan atau
masalah pendengaran
.

Ukur lilit kepala dan saiz otak yang kecil.

Kecacatan jantung
dan masalah buah pinggang dan tulang.

Kesan bahaya minuman keras: Masalah otak dan sistem saraf tunjang

Masalah otak dan sistem saraf tunjang ialah:

Kesukaran koordinasi dan keseimbangan.

Kecacatan intelektual,
gangguan pembelajaran
 dan lewat perkembangan.

Memori lemah
.

Masalah bagi tumpuan dan memproses maklumat.

Kesukaran memberi sebab dan menyelesaikan masalah.

Sukar mengenal pasti kesan pilihan.

Lemah kemahiran membuat keputusan.

Hiperaktif
.

Perubahan mood dengan cepat.

Isu sosial dan tingkah laku

Masalah pada fungsi, mengatasi dan berinteraksi dengan orang lain, seperti:

Kesukaran di sekolah.

Sukar bergaul dengan orang lain.

Lemah
kemahiran sosial
.

Sukar menyesuaikan diri dengan perubahan atau bertukar daripada satu tugasan kepada tugasan yang lain.

Masalah mengawal tingkah laku dan dorongan.

Masalah untuk fokus
 pada tugasan.

Sukar merancang atau membuat kerja menuju matlamat.

Terdapat beberapa simptom yang tidak disenaraikan di atas. Jika anda mempunyai sebarang persoalan berkaitan simptom, sila berunding dengan doktor anda.

Bila saya harus berjumpa doktor?

Anda perlu berhubung dengan doktor sekiranya anda mengalami perkara berikut:

Jika anda hamil dan tidak boleh berhenti mengambil minuman keras, sila bertanya kepada pakar obstetrik, doktor penjagaan primer atau profesional
kesihatan mental
 untuk bantuan.

Diagnosis awal boleh membantu mengurangkan risiko masalah jangka panjang bagi kanak-kanak dengan masalah sindrom alkohol janin, maklumkan kepada doktor anak anda jika anda mengambil alkohol semasa hamil. Jangan tunggu sehingga penyakit muncul sebelum mendapatkan bantuan.

Jika anda
mengambil anak angkat
atau menyediakan pusat penjagaan pengasuh, anda mungkin tidak mengetahui sama ada ibu kandung bayi tersebut mengambil alkohol semasa hamil – ia mungkin pada mulanya tidak berlaku kepada anda bahawa anak anda mengalami sindrom alkohol janin.

Tetapi, jika anda mengesan anak angkat anda itu mengalami masalah
dengan pembelajaran
 dan tingkah laku, sila berbincang dengan doktor untuk mengenal pasti punca masalah tersebut.

Punca

Bagaimana minuman keras boleh menjadi punca Sindrom Kecacatan Janin akibat Alkohol?

Apabila anda hamil dan mengambil minuman keras:

Alkohol akan masuk ke
dalam saluran darah
 anda dan menuju ke arah janin anda dengan merentasi uri.

Alkohol menyebabkan peningkatan konsentrasi alkohol di dalam darah bayi anda berbanding badan anda kerana metabolisma janin terhadap alkohol lebih lambat berbanding orang dewasa.

Alkohol mengganggu penghantaran oksigen dan nutrisi optimum kepada bayi anda

Pendedahan kepada alkohol sebelum kelahiran boleh membahayakan perkembangan tisu dan organ dan menyebabkan
kerosakan otak
kekal pada bayi anda.

Semakin banyak anda mengambil alkohol
semasa hamil,
 semakin meningkat risiko kepada janin anda. Tetapi, apa-apa jumlah alkohol memberi risiko kepada bayi anda. Otak, jantung dan saluran darah bayi anda berkembang pada minggu awal kehamilan, sebelum anda mengetahui bahawa anda sedang hamil.

Kecacatan wajah, jantung dan organ lain termasuk tulang dan sistem saraf tunjang boleh berlaku akibat pengambilan alkohol semasa
trimester pertama
.

Ini kerana bahagian-bahagian ini adalah kunci perkembangan janin anda. Tetapi, risiko ini berlaku pada mana-mana masa kehamilan.

Faktor-faktor Risiko

Apakah yang meningkatkan risiko saya kepada Sindrom Kecacatan Janin akibat minuman keras?

Semakin banyak anda mengambil minuman keras semasa hamil, semakin tinggi peluang anak anda mendapat masalah. Tiada jumlah alkohol selamat yang boleh diambil semasa hamil.

Anda mungkin membahayakan bayi anda walaupun anda tidak menyedari anda sedang hamil. Jangan ambil
minum beralkohol
 jika:

Anda sedang hamil.

Anda berfikir kemungkinan untuk hamil.

Anda sedang mencuba untuk hamil
.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Pengambilan minuman keras: Bagaimana pesakit Sindrom Kecacatan Janin akibat Alkohol didiagnosis?

Semakin awal diagnosis, semakin baik keputusannya. Sila berbincang dengan doktor sekiranya anda rasa anak anda mengalami FAS. maklumkan kepada doktor jika anda mengambil minuman beralkohol semasa hamil.

Pemeriksaan fizikal kepada bayi menunjukkan murmur jantung atau masalah jantung lain. Semakin bayi matang, tanda-tanda lain mungkin membantu mengesahkan diagnosis. Ini termasuklah:

Kadar pertumbuhan bayi
 lambat.

Kecacatan wajah atau pertumbuhan tulang.

Masalah pendengaran dan penglihatan.

Pengalihan bahasa lambat.

Saiz kepala kecil.

Lemah koordinasi.

Untuk mendiaganos seseorang dengan FAS, doktor perlu menentukan bayi tersebut mempunyai kecacatan wajah, pertumbuhan bayi lambat berbanding bayi normal, dan mempunyai masalah sistem saraf tunjang.

Masalah saraf tunjang ini boleh jadi fizikal atau tingkah laku. Ini ditunjukkan dalam bentuk hiperaktif, kurang koordinasi atau tumpuan atau mengalami masalah pembelajaran.

Baca juga:

Bagaimana pesakit Sindrom Kecacatan Janin akibat Alkohol dirawat?

Disebabkan FAS tidak boleh pulih, rawatan yang disediakan adalah untuk beberapa simptom.

Semakin awal diagnosis, semakin baik progres penyakit tersebut. Bergantung kepada simptom, bayi tersebut memerlukan lawatan daripada banyak doktor atau doktor pakar.

Pendidikan khas dan perkhidmatan sosial boleh membantu kanak-kanak tersebut. Sebagai contoh, ahli terapi percakapan boleh membantu mengajar kanak-kanak
untuk bercakap
.

Di rumah

Kanak-kanak yang mengalami FAS mendapat manfaat daripada rumah yang stabil dan
berkasih sayang.
 Mereka akan menjadi lebih sensitif kepada gangguan dalam rutin berbanding kanak-kanak seusia mereka.

Kanak-kanak ini lebih cenderung untuk mempunyai masalah keganasan atau penyalahgunaan dalam hidup jika mereka terdedah kepada keganasan  dan penderaan di rumah.

Kanak-kanak ini boleh menguruskan rutin harian, mematuhi arahan mudah dan mendapat ganjaran kerana bersikap positif.

Ubat-ubatan

Tiada ubat khusus bagi merawat FAS tetapi, beberapa jenis ubat boleh memberi simptom.

Antara ubat ialah:

Antikemurungan
 untuk merawat masalah kesedihan dan sikap negatif.

Perangsang bagi merawat masalah kurang tumpuan, hiperaktif dan masalah tingkah laku yang lain.

Neuroleptics bag merawat cemas dan agresif.

Ubat anti-cemas.

Kaunseling

Latihan tingkah laku juga boleh membantu. Contohnya, latihan persahabatan iaitu mengajar kanak-kanak tentang kemahiran sosial bagi berinteraksi dengan rakan-rakan.

Latihan fungsi eksekutif untuk memperbaiki kemahiran seperti kawalan diri, memberi sebab dan memahami sebab dan kesan. Kanak-kanak yang menghidap FAS memerlukan bantuan akedemik.
Sebagai contoh,
tutor matematik
 membantu kanak-kanak ini di sekolah.

Ibubapa dan adik beradik juga memerlukan bantuan untuk menguruskan cabaran keadaan ini. Ini dapat membantu melalui terapi percakapan atau kumpulan sokongan.

Ibubapa juga menerima latihan keibubapaan yang diperlukan oleh anak-anak ini. Latihan keibubapaan mengajar anda untuk berinteraksi dengan baik dan mengajar anda tentang penjagaan anak anda.

Rawatan alternatif

Sesetengah ibubapa dan anak-anak mendapatkan rawatan alternatif selain daripada rawatan perubatan.

Ini termasuklah latihan pemulihan, seperti urutan dan akupuntur (memasukkan jarum halus ke dalam bahagian badan). Rawatan alternatif juga merangkumi teknik pergerakan seperti senaman atau yoga.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Kecacatan Janin akibat Alkohol?

Gaya hidup dan kaedah pengubatan sampingan berikut boleh membantu anda mengatasi sindrom alkohol janin:

Jangan ambil minuman beralkohol jika anda sedang cuba untuk hamil. Jika anda masih belum berhenti, sila berhenti secepat mungkin jika anda tahu anda hamil atau anda rasa anda hamil. Tidak terlambat untuk berhenti mengambil alkohol semasa hamil, tetapi semakin awal anda berhenti, semakin baik keadaan bayi anda.

Elakkan pengambilan alkohol sepanjang tempoh kehamilan. Sindrom alkohol janin boleh dicegah sepenuhnya jika ibu tidak mengambil minuman beralkohol semasa hamil.

Berhenti mengambil minuman keras semasa tempoh subur jika anda seorang yang aktif secara seksual dan mengamalkan seks tanpa perlindungan. Banyak k
ehamilan tidak dirancang
 dan kerosakan berlaku pada minggu-minggu awal kehamilan.

Jika anda mengalami masalah alkohol, dapatkan bantuan sebelum anda hamil. Dapatkan bantuan profesional untuk menentukan tahap pergantungan anda kepada alkohol dan merancang rawatan yang sesuai.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Tangguh Umrah Angkara Omicron? Ini Sebab Utama Kerajaan Sekat Perjalanan!

Bagi mereka yang telah merancang untuk mengerjakan umrah dalam masa terdekat, anda perlu membatalkan niat anda buat masa sekarang. Ini kerana, Kerajaan Malaysia telah menggantung kebenaran bagi perjalanan ke Arab Saudi terhadap semua jemaah umrah.

Apakah justifikasi di sebalik tindakan kerajaan ini?

Untuk
 mendapatkan lebih banyak info tentang coronavirus di Malaysia, sila dapatk
annya
di sini
.

Gantung perjalanan mengerjakan umrah ke Arab Saudi

Kerajaan Malaysia telah menggantung sementara kebenaran perjalanan jemaah umrah ke Arab Saudi, bermula 8 Januari 2022 susulan penularan wabak COVID-19 disebabkan
 varian Omicron.

Tindakan ini adalah berdasarkan data yang menunjukkan bahawa, hampir 78% daripada anggaran kes jangkitan baharu varian Omicron berasal daripada jemaah yang pulang selepas mengerjakan umrah.

Menurut Menteri Kesihatan, Khairy Jamaluddin, berdasarkan kajian oleh Institut Penyelidikan Perubatan (IMR), anggaran
kes baharu Omicron
 ini disahkan 100% melalui jujukan genom penuh.

Beliau turut menyatakan bahawa kadar jangkitan yang berpunca daripada varian Omicron adalah lebih tinggi berbanding
 varian Delta.

Ini boleh mengakibatkan lebih ramai golongan berisiko dimasukkan ke hospital atau Unit Rawatan Rapi (ICU).

Oleh sebab itu, strategi sekatan perjalanan ini diaktifkan bagi mengekang penularan varian ini, seterusnya menyelamatkan sistem kesihatan Malaysia daripada tenat atau runtuh disebabkan varian baharu.

Selain itu, sekatan ini juga disebabkan kebimbangan terhadap jemaah umrah yang baru pulang tidak mematuhi arahan kuarantin di rumah, sekali gus menyebabkan jangkitan dalam kalangan ahli keluarga yang lain.

50% kes positif COVID-19 daripada jemaah umrah

Sejak 30 Disember 2021 sehingga 1 Januari 2022, sebanyak 2,763 kes positif COVID-19 telah dikesan daripada para pengembara yang tiba di pintu masuk antarabangsa.

Daripada jumlah tersebut, sebanyak 1,446 kes adalah daripada mereka yang tiba dari Arab Saudi, manakala kes-kes lain dikesan daripada mereka yang tiba dari lain-lain negara seperti Indonesia, Singapura dan United Kingdom.

Ini menunjukkan sebanyak 50% kes positif berasal daripada pengembara-pengembara yang tiba dari Arab Saudi sahaja.

Selain itu, berdasarkan data sehingga 30 Disember 2021, seramai 1,306 kes positif telah dikesan daripada 11,208 jemaah umrah yang telah tiba di Malaysia selepas mengerjakan umrah.

Jumlah ini mewakili sebanyak 11.76% daripada keseluruhan jemaah umrah tersebut.

Tambahan pula, lima daripada sembilan kluster yang melibatkan jemaah umrah pula telah disahkan berasal daripada varian Omicron.

Angkara Omicron, Arab Saudi ketatkan semula SOP

Sebelum ini, Kerajaan Arab Saudi telah melonggarkan beberapa SOP bagi mereka yang hadir ke Tanah Suci.

Namun, disebabkan kemunculan Omicron yang semakin membimbangkan, mereka kembali menguatkuasakan SOP sebelum ini sejurus berlakunya peningkatan kes positif COVID-19.

Sebelum ini pada bulan Oktober 2021, Kerajaan Arab Saudi telah mengumumkan bahawa
pemakaian pelitup muka
bukanlah menjadi perkara yang wajib bagi mereka yang telah lengkap divaksin.

Namun kini, mereka telah mewajibkan semula pemakaian pelitup muka di semua kawasan selain menjaga jarak fizikal setiap masa.

Di Masjidil Haram dan Masjid Nabawi, pelekat jarak fizikal telah ditampal semula di lantai masjid agar semua jemaah menjaga jarak mereka ketika sedang bersolat.

Jemaah umrah telah dipastikan agar sentiasa patuh dengan penguatkuasaan ini dengan cara
sentiasa memakai pelitup muka
 dan melakukan ibadah mengikut waktu yang telah dibenarkan kepada mereka.

Hendak mengerjakan umrah? Ini yang perlu anda buat sebelum, semasa dan selepas umrah

Sekiranya sekatan sementara ke Arab Saudi kelak telah ditarik balik, pastikan anda ikut segala peraturan dan SOP yang telah dikuatkuasakan di Malaysia dan juga Arab Saudi.

Sebelum mengerjakan umrah

Buat masa ini, jemaah yang tiba di Arab Saudi dengan menggunakan visa umrah mestilah mendapatkan vaksin lengkap dengan vaksin yang telah diluluskan oleh Arab Saudi.

Jemaah umrah boleh terus mengerjakan ibadah umrah setibanya di Arab Saudi tanpa perlu menjalani proses kuarantin.

Semasa mengerjakan ibadah umrah

Pastikan anda sentiasa mematuhi segala prosedur dan peraturan semasa yang telah dikuatkuasakan oleh Kerajaan Arab Saudi.

Pakai pelitup muka sepanjang masa,
sentiasa menjaga jarak fizikal
 dengan individu lain dan lakukan umrah mengikut waktu yang telah ditetapkan sahaja.

Selepas mengerjakan umrah

Memandangkan Arab Saudi dikategorikan sebagai negara berisiko tinggi, maka terdapat beberapa peraturan yang perlu diikuti setibanya anda di tanah air:

Melakukan ujian RT-PCR setelah tiba di lapangan terbang

Memakai penjejak digital pada pergelangan tangan

Menjalani kuarantin wajib selama 7 hari di lokasi yang telah ditetapkan oleh Kerajaan Malaysia

Menjalani ujian RT-PCR kali kedua pada hari kelima kuarantin

Melakukan ujian penilaian risiko pada hari terakhir kuarantin. Kuarantin akan diteruskan sekiranya anda menunjukkan simptom COVID-19

Tamat kurantin pada hari kelapan sekiranya ujian RT-PCR kedua menunjukkan hasil negatif

Larangan perjalanan untuk kebaikan semua pihak

Mungkin ada yang tidak berpuas hati dengan larangan ini, lebih-lebih lagi bagi mereka yang telah lama merancang untuk mengerjakan ibadah umrah.

Namun kita mesti memahami bahawa larangan ini adalah untuk kebaikan semua pihak.

Ia bukan sahaja untuk melindungi bakal jemaah itu sendiri, tetapi juga melindungi rakyat Malaysia yang lain terutamanya golongan berisiko.

Selain itu, ia bertujuan untuk mengurangkan beban yang telah lama ditanggung oleh petugas kesihatan dalam memerangi jangkitan COVID-19 sejak dua tahun yang lalu.

#HelloHealthGroup, #HelloDoktor, #HelloHealthCoronaVirus


Bukan Hanya Lelaki, Wanita Turut Alami Masalah Seksual. Jangan Bimbang, Ada Cara Atasinya!

Wanita dan seksualiti, dahulunya merupakan antara topik sensitif untuk dibual dan dibincangkan secara terbuka. Namun, berbeza pada masa kini, perbincangan mengenai perihal keinginan wanita secara terbuka semakin diterima.

Apa yang penting, individu wanita itu sendiri semakin menyedari aspek seksualiti dan kesihatan seksual bukanlah sesuatu perkara yang boleh dianggap remeh.

Wanita dan seksualiti: isu seksual yang sering diabaikan

Seorang individu wanita turut berisiko untuk mengalami masalah seksual. Masalah seksual atau dikenali sebagai
disfungsi seksual wanita
 (
female sexual dysfunction,
FSD) oleh profesional kesihatan.

Ia merujuk kepada sebarang perkara yang mengganggu kepuasan wanita dengan aktiviti seksual. Malahan, perasaan anda terhadap pasangan dan perhubungan seksual juga pasti akan menjejaskan kepuasan seksual anda.

Masalah ini boleh berlaku pada sebarang fasa kitaran tindak balas seksual yang menghalang individu atau pasangan daripada mengalami kepuasan seksual.

Kitaran tindak balas ini boleh dibahagikan kepada empat fasa iaitu:

 Fasa keseronokan

Fasa ini adalah berkaitan keinginan yang meningkatkan minat dan responsif kepada aktiviti seksual. Pada tempoh ini anda sedang berada dalam ‘mod’ dan denyutan jantung serta kadar pernafasan anda semakin laju dan kulit anda mungkin akan bertukar kemerahan.

 Fasa puncak rangsangan

Rangsangan seksual seperti sentuhan, penglihatan, pendengaran, rasa, bau atau imaginasi – mendatangkan perubahan fizikal yang lebih mendalam.

Cecair akan dirembeskan pada sekitar faraj, melembapkan faraj, labia dan vulva. Cecair ini memberikan pelinciran untuk hubungan seksual. Faraj akan berkembang, dan klitoris membesar. Puting akan menjadi keras atau tegak.

 Fasa orgasma

Turut dikenali sebagai klimaks. Fasa ini adalah puncak kepada
keghairahan hubungan seksual
. Pada tempoh ini otot yang mengelilingi faraj berhubung secara berirama, dan mewujudkan sensasi yang amat menyenangkan. Ia disebut sebagai klimaks seksual.

 Fasa resolusi

Faraj, klitoris dan kawasan sekitarnya akan kembali kepada keadaan asal, iaitu keadaan di mana sebelum menerima sebarang rangsangan.

Pada ketika ini, berkemungkinan besar anda akan cenderung untuk merasa tenang, santai dan mengantuk yang mungkin membuatkan anda tertidur.

Setiap individu wanita akan melalui proses kitaran pada tahap yang tersendiri, iaitu tahap yang normal buat dirinya. Masalah seksual berpotensi untuk berlaku seandainya, salah satu fasa dari kitaran tindak balas seksual ini tidak berlaku.

Simptom masalah seksual wanita

Antara tiga masalah seksual umum yang sering dihadapi wanita, adalah termasuk:

#Kekurangan keinginan seksual

Kurang minat atau keinginan terhadap seks, merupakan antara masalah umum sama ada kepada lelaki mahupun wanita, tetapi ia lebih cenderung untuk berlaku kepada wanita.

#Kesukaran mencapai klimaks

Tidak mampu untuk berasa terangsang
 secara seksual sering kali dikaitkan dengan kekurangan minat dan keinginan. Bagi sesetengah kes, seseorang individu wanita mungkin mempunyai keinginan seksual tetapi tidak berasa terangsang.

#Kesakitan

Berasa sakit semasa melakukan perhubungan seksual atau persetubuhan (
dyspareunia
) adalah sesuatu yang jarang berlaku.

 Tetapi ia tidak mustahil untuk berlaku. Sama seperti masalah seksual lain, kesakitan ini mungkin akan menyebabkan seseorang individu wanita itu
hilang minat terhadap seks
.

Atasi masalah wanita dan seksualiti

Sama ada sesuatu kes masalah seksual seseorang individu wanita itu dapat dirawat atau tidak, ia sebenarnya bergantung kepada punca yang menjadi penyebab kepada munculnya masalah ini.

Antara kaedah rawatan yang boleh digunakan adalah termasuk:

 Pendidikan

Anda boleh mempelajari tentang anatomi manusia, fungsi seksual dan perubahan umum yang berkaitan dengan penuaan, serta tingkah laku seksual dan tindak balas yang sesuai, dapat membantu individu wanita mengatasi rasa kegelisahan mengenai fungsi seksual dan prestasinya.

 Rangsangan

Meningkatkan rangsangan ini melibatkan
bahan erotik seperti video atau buku, melancap
 atau perubahan pada rutin atau posisi seks.

 Teknik

Pelbagai teknik gangguan boleh diaplikasikan untuk
membantu meningkatkan keghairahan
 dan menghilangkan kegelisahan. Seperti mewujudkan fantasi erotik, muzik, video, bersenam sambil melakukan hubungan seksual dan lain-lain.

 Tingkah laku
non-coital

Merupakan aktiviti merangsang secara fizikal yang tidak melibatkan hubungan seksual. Ianya seperti urutan sensual, bagi meningkatkan keselesaan.

 Posisi seksual

Menggunakan
posisi kedudukan seksual yang membolehkan individu wanita mengawal kedalaman penembusan
 (
depth of penetration
) dapat membantu melegakan kesakitan.
Pelincir faraj dapat membantu mengurangkan kesakitan disebabkan geseran
.

 Komunikasi

Seorang individu wanita perlu belajar meluahkan dan memberitahu pasangan tentang keperluan, keinginan seksual untuk turut sama mempunyai peluang
menikmati hubungan seksual yang memuaskan
.

Terapi seks

Pakar terapi seks mungkin dapat membantu pasangan untuk memberikan tumpuan dalam hubungan seksual dengan mengesyorkan latihan dan keperluan khusus bersesuaian dengan masalah yang dihadapi.

Gaya hidup seimbang

Isu wanita dan seksualiti dapat diatasi dengan berkomunikasi secara terbuka dan jujur dengan pasangan. Mengamalkan gaya hidup yang sihat turut dapat menggalakkan kesejahteraan diri secara keseluruhan.

Ia sekali gus dapat meningkatkan keyakinan diri, yang mungkin dapat meningkatkan minat dan keghairahan anda terhadap seks.


Komplikasi Bersalin


Ketahui 3 Kumpulan Utama Masalah Kesihatan Mental

Penyakit mental atau juga disebut sebagai sakit jiwa adalah gangguan pada fungsi otak menyebabkan perubahan pada proses pemikiran, tingkah laku dan perasaan sehingga menjejaskan aktiviti harian.

Lebih 10 peratus dari rakyat Malaysia mengalami masalah ini dan Pertubuhan Kesihatan Sedunia (WHO) menyenaraikan penyakit mental sebagai lima sebab utama yang menyebabkan hilang upaya di seluruh dunia.

Penyakit mental terbahagi kepada banyak jenis, bukannya semuanya adalah sama, seperti sangkaan sesetengah orang. Ia terbahagi kepada tiga jenis kumpulan utama seperti berikut:

1. Neurosis

Kumpulan ini mengalami perubahan pada pemikiran, tingkah laku dan perasaan tanpa menjejaskan kewarasan mereka. Mereka akan sedar tentang keadaan mereka.

Antara contohnya adalah:

Kemurungan (depression). Ini adalah keadaan sedih melampau sehingga pesakit merasakan dirinya tidak berharga. Dalam kes yang parah, ia boleh menyebabkan pesakit membunuh diri.

Kebimbangan (anxiety). Simptom penyakit ini adalah rasa resah dan bimbang. Pesakit akan mudah berdebar-debar, berpeluh dan takut tanpa sebab.

2.
Psikosis

Penyakit ini menyebabkan perubahan ketara pada pemikiran, tingkah laku serta perasaan dan menjejaskan kewarasan mereka. Pesakit mendengar suara-suara dan melihat objek atau orang yang sebenarnya tidak wujud.

Kebiasaannya, mereka yang mengalami psikosis akan digelar sebagai ‘gila’ oleh masyarakat setempat. Sebenarnya, suara dan objek yang mereka dengar itu adalah sesuatu yang hakikat pada pandangan mereka, seolah-olah ia adalah benar. Jadi, mereka susah untuk menerima apabila ada orang yang menafikannnya kerana mereka lihat dan dengar dengan mata dan telinga mereka sendiri.

Antara contoh penyakit daripada kumpulan psikosis ialah:

Skizoprenia. Ia dicirikan dengan halusinasi, delusi, kecelaruan pemikiran serta tingkah laku.

Kecelaruan manik-depresif (dwikutub). Perasaan mereka sering berubah-ubah. Ada ketika terlalu gembira (fasa manik), dan kadangkala terlalu sedih (fasa depresi).

3.
Kecelaruan personaliti

Mereka yang mengalami kecelaruan personaliti menghadapi kecacatan perwatakan atau karakter. Ia menjejaskan hubungan dengan orang sekeliling dan kerjayanya.

Hello Health Group
 tidak menyediakan nasihat perubatan, diagnosis atau rawatan.


Apakah Di Sebalik Teh Detoks?

Hari ini, minum teh detoks telah menjadi amalan popular bagi mereka yang ingin membersihkan toksin mereka. Malah, teh detoks telah menjadi satu cabang perniagaan kerana manfaatnya yang mampu menurukan berat badan. Jadi, adakah ia benar-benar berkesan dan selamat?

Perbezaan pembersihan dan detoks

Pembersihan
(cleansing)
 adalah proses di mana anda ingin membakar tubuh anda dengan makanan kaya nutrisi yang menyokong sistem detoksifikasi semula jadi. Anda menyingkirkan makanan ringan dan menggantikan makanan kaya serat dan nutrien yang membantu anda memberikan hati dan buah pinggang peluang untuk melakukan fungsinya dengan lebih cekap.

Sebaliknya detoks adalah proses yang membantu tubuh anda (buah pinggang dan hati) secara khusus menghilangkan toksin terkumpul seperti logam berat. Makanan tidak boleh menyahtoksik tubuh anda, tetapi makan jenis makanan yang betul membantu buah pinggang dan hati anda melakukan fungsinya dengan lebih baik. Secara amnya, diet selalunya sangat terbatas.

Apakah teh detoks?

Pada asasnya, ia adalah teh yang menuntut toksin keluar daripada tubuh anda, dan kebanyakannya menjanjikan penurunan berat badan sebagai bonus tambahan. Selain itu, t
eh detoks biasanya menyerlahkan bahan-bahan tertentu yang diketahui mempunyai sifat diuretik atau julap, serta sifat-sifat mematikan kualiti selera makan seseorang.

Adakah teh detoks membantu menghilangkan berat badan?

Teh detoks, tiada kajian klinikal membuktikan bahawa ia adalah alat yang baik untuk penurunan berat badan. Kebanyakan teh detoks dijual dengan arahan untuk diet dan senaman selama tempoh “pembersihan” seminggu atau lebih. Arahan ini boleh mengesyorkan pemakanan yang sihat, atau makan sedikit.

Walau bagaimanapun, pemakanan lebih sihat, atau makan sedikit, selain senaman yang lebih banyak, boleh menyebabkan penurunan berat badan. Dalam erti kata lain, kehilangan berat badan semasa minum teh detoks mungkin bukan hasil dari teh tetapi kerana anda mengurangkan pengambilan kalori dan meningkatkan output kalori anda.

Selain itu, teh detoks sering kali mengandungi kafein yang tinggi. Walaupun kafein didapati secara semula jadi dalam kebanyakan teh, tahap kafein yang tinggi bertindak sebagai diuretik. Diuretik mencetuskan tubuh untuk mengeluarkan air melalui air kecil dan pergerakan usus. Ia boleh membuat anda kehilangan yang dikenali sebagai “berat air.”

Kehilangan berat badan, bukan lemak sebenar

Sekiranya kesan cepat ini memberikan anda keyakinan dan motivasi untuk mulakan pemakanan lebih sihat dan bersenam yang mana kunci sebenar untuk menjadi sihat adalah suatu yang baik. Walau bagaimanapun, ingat, jika anda kembali kepada kebiasaan makan atau senaman sukan biasa, atau berhenti meminum teh, anda boleh mendapat semula berat badan sebaik sahaja menghentikannya.

Penyelidikan mengenai teh detoks kurang memuaskan

Walaupun terdapat beberapa kajian yang diterbitkan mengenai pelbagai ramuan yang sering dijumpai dalam teh detoks, namun tiada penyelidikan mengenai teh itu sendiri, terutamanya dalam rumusan yang tepat yang mereka tetapkan. Ini bermakna bahawa menggunakan teh detoks meninggalkan persoalan yang tidak terjawab mengenai bagaimana ia berfungsi, bagaimana ia harus digunakan, berapa banyak mungkin menjadi terlalu banyak, dan mungkin seseorang yang tidak boleh menggunakannya.

Jadi, apa yang perlu dilakukan daripada minum teh detoks?

Jika anda ingin menurunkan berat badan dan memutuskan untuk melakukannya, langkah terbaik untuk kesihatan dan penurunan berat badan yang lebih baik adalah memperbaiki diet anda dengan menambah lebih banyak bijian, buah-buahan dan sayur-sayuran, serta senaman yang kerap.

Jika anda tidak pasti, atau merancang untuk mula mengambil minuman detoks atau merancang untuk menurunkan berat badan, berbincang dengan doktor, pakar pemakanan, atau pembekal penjagaan kesihatan anda terlebih dahulu.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Air Detoks : Perlu Atau Tidak?


Risiko Kanser Serviks Tetap Ada Walaupun Sudah Vaksin! Ini Sebabnya Anda Perlu Sentiasa Lakukan Pap Smear

Di Malaysia, kesemua
remaja perempuan yang berusia 13 tahun akan diberikan suntikan vaksin HPV
 secara percuma di sekolah. Anda tahu mengapa anak gadis anda perlu mendapatkan suntikan ini? Ia ada kaitan dengan kanser serviks.

Suntikan vaksin HPV berfungsi melindungi atau
mengurangkan risiko seseorang wanita daripada mendapat kanser serviks, terutamanya selepas mereka berkahwin
. Ini kerana
human papillomavirus
atau HPV ini merupakan penyebab utama kepada pembentukan kanser serviks dalam kalangan wanita.

Adakah anda tahu, dianggarkan
sekitar 1,500 wanita di Malaysia disahkan mempunyai kanser serviks setiap tahun
 dan ia menyebabkan 6% kadar kematian akibat kanser dalam kalangan wanita.

Apa yang saya perlu tahu mengenai jangkitan HPV?

Human papillomavirus
 atau ringkasnya HPV adalah se
jenis
jangkitan virus yang boleh berpindah daripada satu individu kepada individu yang lain melalui sentuhan kulit.

Untuk pengetahuan semua, terdapat lebih daripada 100
jenis
jangkitan HPV dan lebih daripada 40 jangkitan tersebut berpindah melalui hubungan seksual yang boleh menjejaskan kemaluan, mulut dan juga tekak.

Sesetengah kes jangkitan HPV pada kemaluan mungkin tidak akan menyebabkan sebarang masalah kesihatan. Walau bagaimanapun, terdapat sesetengah daripada jangkitan tersebut yang boleh menyebabkan pembentukan ketuat kelamin dan juga kanser serviks.

Anda juga perlu tahu, jenis
strain
 virus HPV yang menyebabkan ketuat kelamin
 adalah tidak sama dengan
strain
 virus yang menyebabkan kanser. Oleh itu, jika anda mempunyai ketuat kelamin yang disebabkan oleh HPV, ia tidak bermakna bahawa anda juga mempunyai kanser.

Adakah golongan lelaki juga boleh dijangkiti HPV?

Walaupun suntikan vaksin HPV ini lebih sinonim dengan perempuan, ini tidak bermakna kaum lelaki tidak berisiko untuk dijangkiti dengan jangkitan HPV. Lelaki juga perlu mengambil suntikan HPV jika dijangkiti. Kaum perempuan lebih dikaitkan dengan HPV kerana mereka lebih berisiko untuk mendapat kanser serviks akibat daripada jangkitan HPV ini.

Kebanyakan lelaki yang dijangkiti HPV biasanya
tidak menunjukkan sebarang simptom
. Mungkin ada sesetengah daripada mereka yang mempunyai ketuat kelamin. Selain itu, sesetengah
strain
 virus HPV juga boleh menyebabkan kanser tekak, dubur dan juga zakar pada kaum lelaki.

Sesetengah lelaki juga mempunyai risiko yang lebih tinggi untuk mendapat kanser yang berkaitan HPV termasuklah mereka yang melakukan seks anal dan mereka yang mempunyai sistem imun tubuh yang lemah.

Pemeriksaan kanser serviks masih perlu walaupun telah disuntik vaksin HPV

Walaupun seseorang wanita itu
pernah mendapat suntikan HPV
,  namun ia tidak menjamin sebarang perlindungan penuh untuk seseorang daripada mendapat sebarang risiko kanser serviks. Hal ini terbukti berlaku kepada seorang wanita bernama Jessica Donald dari Birmingham, United Kingdom yang dikesan mempunyai HPV walaupun telah mengambil suntikan HPV ketika berusia 14 tahun di sekolah.

Jessica mendapat tahu bahawa ujian serviks yang dilakukannya telah menunjukkan hasil keputusan positif HPV. Walaupun ujian lanjutan menunjukkan bahawa sel tersebut tidak menunjukkan sebarang risiko kanser, dia mungkin perlu melakukan ujian pap smear lain dalam tempoh 12 bulan bagi melihat perkembangan sel serviksnya.

Suntikan vaksin HPV berkesan kurangkan risiko kanser serviks, tetapi ia tidak melindungi daripada semua jenis
strain
 virus

Tidak dinafikan, program pelalian atau suntikan vaksin HPV ini merupakan satu program yang berjaya. Ini terbukti apabila jangkitan HPV dalam kalangan remaja perempuan yang berumur antara 16 hingga 25 tahun di England telah menurun sebanyak 86%.

Selain itu, terdapat juga kajian yang menunjukkan bahawa
vaksin HPV ini telah menurunkan kadar penyakit serviks prakanser
dalam kalangan remaja perempuan sebanyak 71%. Walaupun ia berjaya menunjukkan keberkesanannya dalam mengurangkan kadar jangkitan berkaitan, ia masih lagi bukan satu perkara yang sempurna.

Sehingga tahun 2012, vaksin HPV berperanan melindungi seseorang individu daripada 2 jenis
 strain
 virus, yang mana keduanya menyebabkan 80% kes kanser serviks. Manakala pada masa sekarang pula, vaksin HPV yang diberikan dapat melindungi seseorang individu itu daripada 4 jenis
strain
 virus; dua jenis yang menyebabkan kanser manakala dua jenis lagi yang menyebabkan ketuat kelamin.

Walau bagaimanapun, masih terdapat 11 jenis
 strain
 virus HPV penyebab kanser yang masih tidak mampu dihalang atau dihalang sepenuhnya oleh vaksin.

Menurut Profesor Margaret Stanley, penyelidik HPV di Universiti Cambridge, jenis-jenis
strain
 ini yang kemudiannya menyebabkan antara 15 hingga 20% kes kanser serviks yang biasanya berlaku dalam kalangan wanita yang lebih berusia.

Risiko kanser serviks tetap ada walaupun telah mengambil vaksin HPV

Sebagai seorang wanita, jika anda menganggap bahawa anda telah
selamat sepenuhnya daripada risiko kanser serviks
 setelah mendapatkan suntikan vaksin, anda silap!

Walaupun anda telah mendapat suntikan vaksin HPV ketika berumur belasan tahun di sekolah, anda masih berisiko untuk mendapat jangkitan HPV atau kanser serviks.

Walau bagaimanapun, vaksin HPV sememangnya membantu mengurangkan kadar jangkitan ke atas diri anda. Jangan sesekali menganggap bahawa vaksin tidak memainkan peranannya dalam mengurangkan risiko jangkitan.

Langkah yang perlu anda lakukan seterusnya adalah dengan menjalani
pemeriksaan kesihatan dan pemeriksaan serviks berkala
 untuk memastikan anda benar-benar bebas daripada jangkitan atau risiko kanser serviks akibat HPV.

Pergilah ke klinik atau hospital berdekatan untuk mendapatkan suntikan vaksin HPV ini jika anda atau anak anda terlepas daripada program suntikan ini di sekolah.

Ingat, mencegah lebih baik daripada mengubati!


Kalau Nak 'Family Planning', Kena Tahu Waktu Subur Isteri Tau! Jom Fahami Kitaran Haid

Dalam usaha untuk menimang cahaya mata
, mengetahui waktu subur perempuan memainkan peranan yang amat penting untuk membolehkan persenyawaan berlaku.

Dalam keadaan sebaliknya, mempunyai pengetahuan tentang waktu kesuburan wanita juga mustahak bagi mereka yang ingin mengelakkan kehamilan.

Artikel ini bakal mengupas perihal waktu subur perempuan dengan lebih mendalam, teruskan pembacaan ya!

Untuk mendapatkan lebih banyak info tentang Kesihatan Wanita, sila dapatkan
di sini
.

Kitaran menstruasi…

Haid, berlaku apabila endometrium yang merupakan lapisan rahim disingkirkan dan pendarahan keluar dari rahim melalui faraj.

Haid juga biasanya
bermula semasa akil baligh bagi anak gadis, berusia antara 10 sehingga 16 tahun
, dan akan berterusan sehingga seseorang wanita mengalami menopaus, sekitar umur 45 hingga 55 tahun.

Bagi purata kitaran haid (tempoh daripada awal haid hingga hari pertama haid yang seterusnya) pula, jangka waktu yang normal kebiasaannya adalah 28 hari, namun, ia mungkin berbeza bagi setiap individu.

Maka adalah normal untuk wanita mempunyai kitaran haid yang lebih pendek atau panjang.

Kitaran haid tidak teratur pula dapat dikenal pasti apabila tempoh kitaran melebihi 35 hari atau kitarannya menjadi tidak menentu.

Waktu subur perempuan, faham dengan lebih lanjut!

Sebelum kehamilan boleh berlaku, salah satu ovari kaum Hawa mesti melepaskan telur yang matang. Ini dipanggil ovulasi.

Jadi, apa itu ovulasi sebenarnya?

Ia merupakan 1 fenomena biologi di mana telur yang berada di dalam ovari keluar selepas matang kesan daripada perubahan hormon untuk disenyawakan dengan sperma.

Apabila telur dikeluarkan, ia akan bergerak ke tiub fallopian wanita. Semasa perjalanan ini, telur boleh disenyawakan dengan sperma lelaki.

Sekiranya tiada persenyawaan berlaku, sel tersebut akan mengalami fasa peluluhan (
disintegration
) dan dinding
rahim yang menebal kelak, akan gugur sebagai darah haid.

Apabila ovari mengeluarkan telur matang, telur biasanya akan mati dalam masa 12 hingga 24 jam jika tidak disenyawakan oleh sperma.

Inilah sebabnya, penting untuk melakukan hubungan seks tepat sebelum dan sekitar waktu subur isteri.

Nak kenal pasti waktu subur dengan tepat, ayuh guna Kalkulator Ovulasi ini, lagi cepat dapat kira waktu subur anda!

Sedang merancang? Kenal pasti waktu subur perempuan

Untuk
family planning
, tempoh masa adalah segalanya! Waktu subur perempuan biasanya berlangsung sekitar 6 hari setiap bulan. Ini termasuk:

5 hari menjelang ovulasi

Hari ovulasi itu sendiri

Setelah dibebaskan, telur dapat disenyawakan hingga 24 jam. Kedengarannya cukup mudah, bukan? Tapi, kadangkala ia boleh menjadi rumit.

Ketika haid, badan anda menyingkirkan lapisan rahim kerana kehamilan tidak berlaku pada kitaran yang terakhir.

Hormon yang diperlukan untuk mengekalkan kehamilan, seperti progesteron juga menjadi sangat rendah pada masa ini.

Pun begitu, badan anda sudah pun bersiap sedia untuk waktu subur yang seterusnya.

Sebilangan besar wanita mengalami ovulasi sekitar 12 hingga 14 hari selepas hari haid pertama.

Tetapi, ada juga wanita yang mengalami
kitaran lebih pendek secara semula jadi
. Mereka mungkin berovulasi secepat 6 hari setelah hari pertama haid terakhir mereka.

Walau bagaimanapun, kebanyakan wanita tidak mempunyai tanda ovulasi yang menonjol.

Ada sesetengah daripadanya mengalami gejala ovulasi seperti kejang pada bahagian bawah perut, keluar lendir berlebihan daripada faraj yang kurang likat, payudara terasa bengkak dan sakit, perubahan pada selera makan serta
 mood
 berubah-ubah.

Justeru, bagi pasangan yang sedang merancang, cubaan bersenggama pada ‘waktu-waktu kemungkinan’ si isteri subur memainkan peranan penting!

Namun, usah pula hairan jika anda didapati hamil sebelum masuk fasa ovulasi.

Ini kerana perihal sperma lelaki juga boleh menjadi agak rumit. Selepas ejakulasi,
sperma mampu bertahan di dalam badan wanita hingga 5 hari penuh,
 dan persenyawaan boleh berlaku sepanjang tempoh tersebut.

Oleh itu, walaupun anda belum menghampiri waktu ovulasi sepenuhnya, kehamilan masih berpotensi untuk berlaku!

Konklusi

Secara ringkasnya, anda boleh hamil pada bila-bila masa sepanjang kitaran menstruasi.

Waktu ovulasi adalah berbeza-beza, dan sperma juga kadangkala boleh menjadi agak ‘degil’ untuk kekal hidup di dalam faraj.

Bagi sebilangan wanita, ia mungkin menjadi berita baik dan untuk yang lain pula, mungkin sebaliknya…

Justeru, mengenal pasti waktu subur perempuan amatlah penting dan jika perlu,
pengambilan langkah berjaga-jaga
 adalah kaedah terbaik untuk mendapatkan hasil yang anda mahukan.


Keliru Waktu Kesuburan Anda, Ini 8 Cara Untuk Kira Masa Subur, No.3 Paling Mudah!

Ramai wanita akan memberitahu pasangannya bahawa pemacu seks mereka lebih kuat pada masa-masa tertentu. Itu maksudnya, waktu kesuburan sudah mulai muncul. Tapi, bagaimana cara nak kira waktu subur wanita ini?

Bukan sahaja keinginan seksual meningkat apabila ini berlaku, tetapi pasangan juga mungkin berasa lebih tertarik pada tempoh tersebut.

Untuk mendapatkan lebih banyak info tentang Kehamilan, sila dapatkannya
di sini.

Memahami waktu subur wanita

Sama ada merancang untuk mengandung atau
mencegah kehamilan
, pengetahuan tentang waktu subur wanita dapat membantu anda menjayakan perancangan tersebut.

Namun maklumat tentang tarikh, bilangan hari dan kitaran haid mungkin memeningkan anda. Jadi, bagaimana memahaminya dengan lebih mudah? teruskan pembacaan anda.

Kehamilan boleh
berlaku melalui persenyawaan
 ovum atau telur oleh sperma. Ovum bukanlah sentiasa tersedia sebaliknya akan dikeluarkan melalui proses ovulasi.

Sewaktu ovulasi berlaku, ovum yang matang dikeluarkan daripada ovari, kemudian
bergerak melalui tiub fallopian
 dan tersedia untuk disenyawakan.

Ovulasi adalah satu-satunya
waktu ketika kitaran haid
di mana seorang wanita boleh hamil.

Apabila ovum tidak disenyawakan, anda akan mengalami haid 14 hari selepasnya. Ini disebabkan pengurangan hormon progesteron dan estrogen yang berlaku.

Apabila ovum tidak disenyawakan, maka rahim yang dipersiapkan untuk menyambut kedatangan janin, kini akan menyingkirkan lapisan yang disediakan untuk tujuan tersebut dalam
bentuk darah haid.

Tip kira waktu subur wanita

Kira waktu subur 1: Ambil tahu kitaran menstrual anda

Dengan mengetahui
bila haid bermula dan berakhir
, ia boleh membantu anda mengetahui cara kira waktu subur atau ovulasi.

Walaupun kitaran menstrual adalah berbeza untuk setiap wanita, namun ovulasi selalunya berlaku sekitar hari ke-10 hingga 16 sebelum haid anda yang seterusnya, ini bagi wanita yang mempunyai kitaran haid teratur.

Kira waktu subur 2: Lihat tanda-tanda ‘spotting’

Semakin hampir anda dengan waktu subur, anda akan lihat
tompokan kecil
 berwarna
pink
 atau coklat kira-kira seminggu selepas haid.

Hormon yang membuatkan tubuh anda melalui ovulasi atau subur inilah yang menyebabkan spotting.

Bagaimanapun, bukan semua wanita mengalami tanda ini, namun jika anda melihat tompokan keluar pada faraj, bermakna jendela subur anda sedang terbuka.

Kira waktu subur 3: Dapatkan bantuan daripada kalkulator ovulasi

Cara kira waktu ovulasi yang paling mudah adalah dengan menggunakan
kalkulator atau pengiraan ovulasi
.

Bagi mengira tempoh ovulasi anda, hanya masukkan hari pertama haid bagi menstrual yang terdahulu dan purata panjang kitaran menstrual anda yang terjadi sebelum ini.

4. Melakukan pemeriksaan serviks

Semakin dekat dengan waktu subur, serviks anda akan rasa berbeza dari hari ke hari. Mendekati waktu subur, serviks akan menjadi lembut, tinggi, terbuka dan basah.

 Anda boleh periksa serviks dengan cara memasukkan
jari tengah ke dalam faraj
. Pastikan jari anda bersih sebelum melakukannya.

Jika kerap periksa serviks, anda akan tahu perbezaannya ketika waktu subur.

5. Lihat jika ada sakit belakang atau perut

Rata-ratanya, wanita boleh mengenali bila waktu ovulasi mereka. Namun, ia adalah berbeza bagi setiap individu. Petanda paling biasa yang dialami oleh kebanyakan wanita ialah
sakit ringan pada bahagian perut
atau sakit sedikit pada bahagian belakang badan.

 Jika mengalaminya, anda dinasihatkan untuk menanda di kalendar kerana ia boleh membantu mengesan corak kitaran haid bulanan anda.

6. Periksa mukus serviks

Semasa kitaran, mukus serviks akan berubah. Semasa ini, anda mempunyai peluang tinggi untuk hamil jika mukus berubah jernih, meregang dan licin. Ia kelihatan seperti bentuk putih telur mentah.

Perhatikan mukus serviks anda semasa bulan haid dan kenal pastinya kerana ia membantu untuk mengetahui bila waktu subur yang terbaik.

Kira waktu subur 7: Catat suhu badan

Semasa ovulasi, suhu badan anda akan sedikit meningkat. Termometer diperlukan untuk memastikan anda mengesan suhu dengan betul.

Waktu Subur Wanita: Perubahan Diri Ketika Mengalaminya

Berikut adalah beberapa tanda yang mungkin boleh diperhatikan ketika kira waktu subur:

1. Payudara menjadi lebih lembut

Semasa tempoh ovulasi, payudara akan terasa berat, sakit, sensitif dan lebih lembut. Ini kerana semasa ovulasi, banyak hormon yang dipanggil progesteron berkumpul, lantas menyebabkan payudara berasa lain.

2. Anda lebih seksi

Anda tidak perlu memakai solekan untuk rasa seksi. Ini kerana, semasa waktu subur, anda boleh nampak beberapa perubahan pada penampilan diri.

Pada ketika itu, bibir lebih tebal, anak mata besar, kulit yang lebih lembut, dan  sedikit perubahan pada suara.
Ini berlaku kerana peningkatan hormon estrogen.

Menurut kajian, perubahan positif ini bukan sahaja menjadikan anda lebih yakin, malahan pasangan juga akan lebih tertarik pada anda semasa tempoh ini. Perkara ini akan
meningkatkan lagi emosi untuk bersama dengan suami.

Baca juga:

Inginkan Zuriat Tapi Haid Anda Tidak Teratur? Ini Cara MUDAH Kesan Waktu Ovulasi!

Penting Untuk Tahu Tanda Ovulasi, Antaranya Keluar Lendiran Putih & Nafsu Seks Meningkat!

3. Lebih sensitif kepada bau

Kajian terbaru menunjukkan bahawa deria bau wanita menjadi lebih sensitif pada hari terakhir kitaran haid yang normal.

Wanita dalam tempoh ini mudah tertarik kepada
pheromone androstenone
 lelaki. Itulah sebabnya wanita berasa
bau badan pasangan
 mereka lebih kuat daripada biasa.

4. Meningkatkan pemacu seks

Sekiranya anda berasa lincah, ini mungkin kerana ovulasi sedang berlaku. Wanita sering menyedari
peningkatan pemacu seks di sekitar
 ovulasi.

 Para penyelidik mengesan tahap Hormon Peluteinan (LH) wanita melonjak sejurus sebelum ovulasi dan ketika wanita itu bersetubuh.

Apa yang mereka dapati, wanita lebih cenderung melakukan seks di sekitar masa ovulasi (ketika mereka mempunyai LH).


Makanan Memori Untuk Warga Emas

Gandingan sempurna antara bekalan nutrien kepada badan, rehat, dan senaman yang kerap akan membantu badan dan otak warga emas menjadi lebih kuat. Diet warga emas dengan nutrisi yang mencukupi adalah satu perkara yang sangat penting. Oleh itu, semasa makan, anda perlu memberi perhatian kepada suplemen yang baik bagi otak mereka.

Ikan

Ikan  terutamanya ikan salmon dan hering mengandungi omega-3 yang sangat bermanfaat untuk badan dan otak. Omega-3 akan meliputi neuron dengan lemak yang baik, yang membolehkan ia untuk bergerak dengan mudah di dalam otak. Ia juga menyediakan lebih banyak oksigen kepada otak, yang membantu mengekalkan memori lama dan menerima maklumat baru dengan mudah. Oleh itu, penyakit Alzheimer di kalangan orang tua boleh diturunkan dengan ketara.

Sayur-sayuran berdaun hijau

Sayur-sayuran berdaun hijau seperti kubis, kale, dan bayam kaya dengan vitamin B6, B12 dan asid folik yang merupakan sebatian penting di dalam otak untuk menguraikan kadar homocysteine – penyebab lupa dan Alzheimer.

Coklat

Saintis telah membuktikan bahawa antioksida (flavonols) di dalam koko boleh membantu meningkatkan aliran darah kepada otak.

Teh

Teh hijau segar mengandungi kehitaman catechin atau membuatkan fikiran anda sentiasa jelas dan berfungsi dengan betul. Ia bukan sahaja membuatkan otak bekerja dengan cekap, teh hijau juga berfungsi melawan keletihan mental.

Buah-buahan

Khususnya, otak perlu dibekalkan secukupnya dengan nutrien yang diperlukan untuk membantu mengekalkan ingatan jangka panjang, seperti sumber makanan yang kaya dengan antioksida seperti pisang, epal, alpukat. Selain itu, warga emas perlu makan buah beri kerana ia mempunyai fisetin dan flavonoid untuk meningkatkan daya ingatan dan membolehkan anda mengingat peristiwa masa lalu dengan mudah.

Kari

Curcumin, bahan utama di dalam serbuk kari, penuh dengan antioksida yang membantu melawan penuaan otak dan mengekalkan fungsi kognitif apabila anda semakin tua. Kari bukan sahaja baik untuk otak, tetapi ia juga boleh melawan diabetes dan penyakit jantung yang biasa berlaku  dalam kalangan orang tua.

Telur

Telur kaya dengan vitamin B12 serta lesitin. Vitamin B12 membantu mencegah pengecutan otak, yang sering berlaku dalam penyakit Alzheimer.

Bijirin

Bijirin seperti beras perang, oatmeal, roti gandum, gandum, barli yang mengandungi tinggi folat membantu meningkatkan aliran darah ke otak. Makanan bergandum mengandungi banyak vitamin B6, thiamine. Thiamine adalah berkesan untuk sesiapa yang cuba untuk meningkatkan daya ingatan.

Labu

Antara pelbagai jenis sayur-sayuran, labu dianggap sebagai ubat yang baik untuk kesihatan warga emas yang digunakan untuk menyediakan suplemen untuk otak mereka. Labu mengandungi asid glutamik, sejenis bahan yang diperlukan untuk otak bekerja. Bahan ini memainkan peranan penting dalam memupuk saraf, yang membantu mempercepat tindak balas metabolik dalam sel-sel saraf dan otak.

Susu

Susu lembu dianggap sebagai salah satu sumber makanan yang paling berharga untuk warga emas. Dalam protein susu, terdapat kalsium dan unsur-unsur lain yang diperlukan oleh otak. Khususnya, minum susu setiap hari merupakan cara yang cepat untuk mendapatkan suplemen kalsium yang paling berkesan. Jika tekanan daripada kerja membuatkan anda kekurangan tidur, warga emas boleh cuba minum segelas susu panas pada waktu malam, yang akan membantu anda tidur dengan mudah.

Kekacang

Kekacang seperti kacang tanah, jagung, sekoi, badam adalah sihat untuk otak. Kekacang mengandungi kadar lesitin dan cephalin yang banyak. Menurut kajian, makan kacang secara teratur dapat meningkatkan peredaran darah, meningkatkan memori, dan membalikkan proses penuaan.

Makanan memainkan faktor yang sangat penting dalam meningkatkan dan mengekalkan kesihatan, terutamanya kesihatan memori bagi warga emas. Sebagai tambahan kepada diet bernutrisi penuh, warga emas juga harus mengamalkan senaman fizikal atau senaman mental untuk memberikan mental yang sihat.


'Cik Ti' Bersarang Dalam Rumah? Buat 7 Cara Halau Tikus Ini, Berkesan!

Jika tikus sudah mula bersarang dan membiak dalam rumah, anda akan
terbau kencing tikus
 yang agak kuat. Bagi mengelakkan masalah seperti ini, anda perlu mencari cara menghalau tikus yang berkesan. Jika tidak tahu apakah yang perlu dibuat, ini kami kongsikan cara halau tikus dalam rumah yang paling efektif.

Untuk mendapatkan lebih banyak info berkenaan Habit Sihat, anda boleh klik
di sini
.

Cara halau tikus dalam rumah yang anda boleh buat

Tiada siapa yang mahu tinggal sebumbung dengan haiwan perosak seperti tikus. Tambahan pula, tikus merupakan antara jenis haiwan perosak yang boleh membiak dengan pantas dan banyak.

Jika tidak dihapuskan dengan segera, ia boleh mengundang masalah yang lebih besar kelak. Oleh itu, ikuti beberapa tip atau cara halau tikus dalam rumah yang kami sediakan ini:

#1. Buat pemeriksaan dalam rumah

Sebelum anda menghapuskan tikus daripada kediaman, anda perlu melakukan pemeriksaan penuh untuk melihat segala sarang atau punca tikus berada dalam rumah anda.

Di kawasan luar rumah, lihat pada segala kerosakan atau lubang yang ada pada parit, pintu rumah, lubang-lubang laluan udara dan sebarang lubang atau ruang yang ada pada dinding luar rumah.

Dalam kediaman anda pula, perhatikan segala lubang-lubang, atau sebarang ruang yang mungkin menjadi laluan tikus tersebut.

#2. Tutup rapi segala ruang atau lubang

Anda perlu tahu bahawa tikus tidak memerlukan lubang yang besar untuk memasuki kediaman anda.

Malah, tikus boleh menyelit masuk melalui lubang yang hanya selebar dua jari anda sahaja.

Oleh itu, jika anda menjumpai sebarang lubang atau ruang yang sebesar ini, tutup lubang tersebut dengan rapi.

Anda boleh menggunakan berus kawat besi, kepingan logam, simen atau penutup silikon untuk menutupnya.

Pastikan anda kerap memeriksa kembali lubang yang telah ditutup ini agar ia tidak dirosakkan semula oleh tikus.

#3. Bersihkan tempat persembunyian tikus

Tikus amat gemar dengan kawasan yang gelap dan sempit. Antara cara halau tikus dalam rumah yang terbaik adalah dengan menghapuskan tempat-tempat persembunyian tikus ini.

Bersihkan segala sampah sarap, perabot-perabot lama, dan ruang-ruang yang tersembunyi. Jangan lupa untuk kerap membersihkan stor di rumah anda.

#4. Gunakan kaedah penghalau tikus semula jadi

Anda juga boleh menggunakan beberapa kaedah penghalau tikus secara semula jadi. Antara cara halau tikus dalam rumah yang boleh digunakan ialah seperti menggunakan
minyak daun pudina
 dan bunga cengkih.

Renjiskan minyak pudina
 atau taburkan bunga cengkih di sekitar kawasan laluan dan juga sarang tikus dalam rumah.

Selain itu, anda juga
boleh menggunakan serbuk lada
 atau
serbuk lada hitam
 dengan cara ditaburkan di luar kawasan lubang tikus.

Cara ini boleh membuatkan hidung tikus terganggu dan membuatkan tikus menjauhi kawasan tersebut.

#5. Gunakan perangkap tikus

Anda boleh mencuba kaedah bukan toksik iaitu dengan menggunakan umpan dan perangkap untuk memerangkap tikus.

Perangkap tikus boleh didapati dengan mudah, namun pastikan ia tidak
membahayakan kanak-kanak
 atau
haiwan peliharaan anda yang kecil
.

Letakkan perangkap di sekitar kawasan yang disyaki menjadi laluan atau sarang tikus.

Gunakan umpan yang selamat bagi perangkap yang diletakkan di dalam rumah
seperti buah-buahan
,
keju
 atau
bijirin
.

#6. Pelihara kucing

Salah satu cara halau tikus dalam rumah yang paling banyak diamalkan
adalah dengan membela kucing
.

Kucing amat gemar
 untuk menangkap haiwan kecil seperti cicak, lipas dan juga tikus. Malah,
kucing juga boleh menghidu bau tikus
 dan mengenal pasti lokasi sarang tikus dengan lebih tepat.

Untuk pengetahuan anda juga,
kehadiran kucing di rumah
 boleh menghalau tikus
disebabkan bau kucing
 itu sendiri yang menyebabkan tikus ketakutan.

#7. Bersihkan halaman rumah anda

Cara terakhir yang perlu anda pertimbangkan adalah dengan membersihkan halaman rumah anda anda, tidak kira di hadapan atau di belakang rumah.

Buang segala perabot-perabot lama, kepingan kayu, sampah sarap dan lain-lain lagi daripada halaman rumah anda.

Bersihkan semak jika ia sudah menjadi terlalu tinggi kerana ia boleh menjadi habitat yang amat sesuai untuk tikus bersarang.

Kesan buruk jika tikus bersarang dalam rumah anda

Pada peringkat awal, serangan tikus mungkin tidak menunjukkan kesan negatif yang begitu ketara dalam kediaman anda.

Namun jika ia sudah mula membiak dan tinggal dalam tempoh yang lebih lama, ia boleh menyebabkan beberapa kerosakan dan ketidakselesaan dalam kediaman anda.

 Antaranya ialah:

Merosakkan struktur rumah anda seperti tiang, dinding dan saluran udara

Merosakkan perabot seperti meja dan kusyen kerusi

Merosakkan buku, kertas, majalah dan pakaian anda

Boleh menyebabkan litar pintas jika tikus mengunyah pendawaian elektrik dalam rumah

Menyebabkan bunyi bising yang kemudiannya menyukarkan anda untuk tidur lena pada waktu malam

Oleh itu, segera hapuskan tikus dengan menggunakan cara halau tikus dalam rumah yang telah kami kongsikan di atas. Selamat mencuba!


Ada Risiko Pada Jantung Jika Mengambil Pil Perancang, Para Wanita WAJIB Baca Ini!

Benarkah kesan pengambilan pil perancang boleh menjadi penyebab hipertensi? Para wanita, sebelum anda mengambil sebarang
pil kontraseptif
,
 fahami situasi ini terlebih dahulu!

Untuk mendapatkan lebih banyak info tentang Kesihatan Jantung, sila dapatkannya
di sini.

Benarkah wujud kesan pengambilan pil perancang?

Bagi kebanyakan wanita, pengambilan pil perancang oral adalah kaedah berkesan untuk mencegah
kehamilan tidak diingini
 serta mengatasi
haid tidak teratur
.

Turut dikenali pelbagai nama lain seperti pil pencegahan atau kawalan kehamilan, ia juga membantu menyelesaikan masalah disebabkan
perubahan hormon
 seperti jerawat.

Pil pencegahan ini dianggap sebagai antara kaedah selamat dan hanya mengakibatkan potensi kesan sampingan kecil.

Pun begitu bagi sesetengah wanita, kesan pengambilan pil perancang boleh menyebabkan
peningkatan tekanan darah
 yang membimbangkan.

Kandungan estrogen pada
pil kontraseptif oral
 dipercayai menjadi penyebab hipertensi yang terjadi.

Kenapakah hanya pil perancang jenis oral yang menjadi penyebab?

Kesan pengambilan pil perancang, punca hipertensi

Secara amnya, terdapat 2 jenis pil pencegahan kehamilan.

Yang pertama dan paling umum adalah pil perancang jenis kombinasi – atau dikenali sebagai
pil kontraseptif oral
, COCP.

Pil ini mengandungi gabungan hormon sintetik; estrogen dan progestin untuk mengelakkan
ovari melepaskan telur.

Kedua-dua hormon ini juga mempunyai kesan terhadap lendir serviks – yang membantu menyekat sperma daripada bersentuhan dengan telur.

Hormon-hormon yang terkandung dalam pil ini boleh menjejaskan tekanan darah, sekali gus menjadi penyebab hipertensi.

Kajian menunjukkan bahawa estrogen berkait rapat dengan
peningkatan tahap tekanan darah
sistolik dan diastolik, walaupun tidak ketara.

Dalam kajian tahun 1981, para penyelidik mendapati beberapa wanita mengalami hipertensi sebagai kesan pengambilan pil perancang yang mengandungi estrogen.

Manakala kajian pada 1996 yang melibatkan lebih daripada 68,000 wanita lingkungan usia 25 hingga 42 tahun, menunjukkan pengguna kontraseptif oral mempunyai risiko peningkatan signifikan kerana
didiagnosis dengan hipertensi
.

Penyelidikan lain yang dilakukan pada tahun 2006, mendapati penggunaan hormon estrogen dikaitkan dengan peningkatan tekanan darah kecil pada
wanita pascamenopause.

Jenis pil yang kedua pula adalah pil progestin atau dikenali sebagai ‘pil mini’.

Ia hanya menggunakan dos hormon progestin dalam jumlah yang lebih kecil untuk menyekat kehamilan daripada terjadi.

Oleh sebab pil mini ini tidak mengandungi estrogen, maka kecenderungan untuk menjadi penyebab hipertensi adalah lebih kecil berbanding pil kontraseptif jenis kombinasi.

Baca juga:

Penyebab hipertensi sekunder

Jadi sememangnya wujud kesan pengambilan pil perancang yang menjadi penyebab hipertensi.

Tetapi adakah semua jenis hipertensi itu sama?

Terdapat 2 jenis
tekanan darah tinggi.

Bagi jenis pertama dikenali sebagai hipertensi primer, puncanya tidak diketahui dengan tepat. Walau bagaimanapun, ia dikaitkan dengan beberapa faktor risiko tertentu.

Antaranya:

Masalah obesiti

Diabetes jenis 2

Pengambilan garam harian tinggi
 – bagi individu yang sensitif dengan natrium

Stres

Manakala jenis yang kedua, disebut sebagai hipertensi sekunder – tekanan darah tinggi yang disebabkan oleh punca yang dapat dikenal pasti.

Oleh sebab penyebab hipertensi adalah kerana kesan pengambilan pil perancang, maka ia dikategorikan sebagai hipertensi sekunder.

Agak sukar untuk mengenal pasti keadaan ini kerana kedua-dua jenis hipertensi ini jarang menghasilkan gejala, walaupun tekanan darah menjadi tinggi.

Risiko utama untuk
terkena hipertensi
 sekunder akibat pil pencegahan kehamilan tidak diketahui.

Tetapi ada beberapa faktor yang boleh menjadikan anda lebih
terdedah kepada hipertensi
, iaitu:

Terdapat sejarah keluarga dengan tekanan darah tinggi, terutamanya wanita

Mempunyai tekanan darah tinggi semasa mengandung

Mempunyai
masalah dengan jantung
 atau saluran darah

Elakkan kesan pengambilan pil perancang

Memandangkan penyebab hipertensi terjadi adalah daripada pil kontraseptif oral kombinasi, anda mempunyai beberapa pilihan.

Pilihan-pilihan itu adalah bergantung sama ada peningkatan tekanan darah itu cukup signifikan sehingga perlu dibimbangkan atau tidak.

Pilihan yang paling jelas, jika anda lebih gemar kepada pengambilan pil perancang oral, disarankan untuk mencuba pil yang hanya mengandungi progestin seperti pil mini.

Sekiranya anda memutuskan untuk berhenti kerana kesan pengambilan pil perancang yang menyebabkan peningkatan tekanan darah, ada pilihan
kaedah kawalan keluarg
a lain boleh dicuba.

Kawalan kelahiran yang boleh dibeli di kaunter seperti
kondom untuk lelaki atau wanita
 atau spermisida

Pilihan preskripsi termasuklah IUD atau diafragma

Jika anda sudah tidak mahu hamil kembali, kaedah perancang keluarga kekal pilihan terbaik seperti mengikat tiub fallopio

Kesimpulannya

Penyebab hipertensi daripada kesan pengambilan pil perancang berisiko untuk terjadi jika anda mengambil sebarang
bentuk kawalan kelahiran
 yang menggunakan estrogen.

Ini bermaksud cincin faraj, tampalan dan semua pil kontraseptif oral gabungan berpotensi meningkatkan tahap tekanan darah anda.

Berita baiknya, ada pelbagai pilihan selamat lain yang boleh anda pilih.

Jika anda mempunyai tekanan darah tinggi dan ingin mula menggunakan alat kawalan kelahiran, dinasihatkan untuk berbincang dengan doktor terlebih dahulu.

Mereka boleh memeriksa tahap kesihatan anda dan memberikan penyelesaian serta cadangan terbaik untuk bentuk perancang keluarga yang berkesan dan selamat.


Sebelum Beri Anak Essential Oil, Ini 7 Perkara Ibu Bapa Patut Tahu

Sekarang ini, minyak pati semakin banyak digunakan secara meluas. Tetapi tidak bahaya ke minyak pati kepada anak? Haa…ada 7 perkara yang perlu ibu bapa ambil tahu sebelum beri anak pakai
essential oil.

Penggunaan minyak pati kepada anak

Essential oil (EO) atau lebih mudah dikenali sebagai
minyak pati merupakan antara pilihan yang popular dalam kalangan individu dewasa kerana dikatakan dapat membawa banyak manfaat
 dan kebaikan.

Namun adakah ia bermaksud penggunaan minyak pati juga sebagai 1 pilihan terbaik untuk si kecil, terutamanya mereka yang masih bayi?

Pakar Kanak-kanak di Cook Children’s Health Care System di Fort Worth, Texas, Dr Justin Smith turut mengakui sejak kebelakangan ini ramai ibu bapa bertanyakan mengenai keberkesanaan minyak pati kepada anak.

Kebanyakan ibu bapa menggunakan minyak pati kepada anak meliputi kaedah menyedut, memakan atau menggosok EO ke kulit bagi merawat keadaan seperti batuk, sesak nafas, demam dan sebagainya. Tapi, adakah ia berkesan?

Dr Justin menjelaskan pada masa kini tidak banyak bukti untuk menyokong sifat penyembuhan dan keberkesanan penggunaan minyak pati ini dalam kegunaan harian.

Malahan ia mungkin boleh mewujudkan kesan sampingan.

Minyak pati kepada anak

Menurut Persatuan Pakar Naturopatik Amerika, sekiranya ibu bapa ingin menggunakan EO kepada anak, pastikan ia hanya digunakan kepada bayi yang berusia 3 bulan dan ke atas sahaja.

Ini kerana terdapat 2 sebab yang perlu anda ketahui:

Menjejaskan deria bau
 – Berdasarkan penyelidikan bayi baru lahir mengenali ibunya melalui susu ibu. Penggunaan deria bau merupakan antara cara bayi baru lahir mengenali dunia. Jadi
konflik bau yang kuat boleh mengganggu penyusuan si kecil.

Merosakkan kulit –
Sudah tentu kulit bayi baru lahir lebih halus dan sensitif berbanding individu dewasa. Disebabkan itu ibu bapa amat digalakkan untuk tidak sewenang-wenangnya menggunakan minyak pati kepada bayi.

7 perkara penting sebelum penggunaan minyak pati

Jika anda masih ingin menggunakan EO, berikut adalah 7 perkara yang perlu anda ketahui sebelum memberikan minyak pati kepada si manja, iaitu:

 Gunakan dengan berhati-hati

Menurut Pakar Pediatrik di Toronto dan yang juga seorang ibu, Dr Dina Kulik, memandangkan kurang kajian untuk membuktikan manfaat dan keberkesanan penggunaan minyak pati serta usia yang sesuai untuk menggunakannya, maka langkah berjaga-jaga adalah penting.

Pakar Kanak-kanak itu mencadangkan untuk terlebih dahulu mendapatkan pandangan daripada doktor sebelum memberikan minyak pati kepada anak.

Ini kerana sesetengah minyak EO boleh mendatangkan tindak balas terhadap ubatan dan keadaan kesihatan individu.

 Jangan biarkan anak memakannya

Walaupun sesetengah pengilang mendakwa EO yang dikeluarkan boleh dimakan, namun Dr Dina memberi amaran pengambilannya secara oral boleh menyebabkan keracunan kepada kanak-kanak.

Antara
komplikasi yang mungkin berlaku melibatkan pernafasan
, sakit perut, muntah, sawan, koma dan juga kematian. Jadi tolong jangan memandang remeh perkara ini, okay?

 Sentuhan langsung dengan kulit

Walaupun ramai pengeluar menyarankan untuk mencampur EO dengan
carrier oil
 sebelum digunakan kepada kulit, namun ia adalah tidak digalakkan khususnya kepada kanak-kanak.

Penyerapan minyak yang pekat dalam jumlah yang tidak selamat boleh menjadi toksik kepada kanak-kanak.

Ia berisiko menyebabkan keadaan sama seperti pengambilan secara oral.

 Menggunakan
humidifier

Penggunaan minyak EO dalam alat pelembap udara (
humidifier
) adalah cara yang paling selamat.

Sebaiknya, alat pelembap udara digunakan dalam bilik yang besar berbanding bilik bersaiz kecil seperti bilik tidur kanak-kanak.

 Simpan di tempat selamat

Minyak EO berisiko menyebabkan komplikasi jika diambil secara oral atau terkena pada kulit.

Jadi ini bermakna anda perlu menyimpannya di tempat yang selamat dan jauh daripada capaian kanak-kanak.

Ini kerana kanak-kanak adalah individu yang mempunyai sifat ingin tahu yang tinggi. Jadi, sila berhati-hati ya!

 Perhatikan tindak balas

Parents,
tolong perhatikan sebarang reaksi alahan atau tindak balas daripada minyak pati, seperti saat anda memperkenalkan makanan baru kepada si kecil.

Cara terbaik adalah apabila si kecil menyatakan mereka tidak sukakan baunya. Jadi hentikan penggunaan minyak pati tersebut.

Jika berlaku keadaan kesihatan pada si kecil, hentikan penggunaannya dan rujuk doktor dengan segera.

 Minyak pati tertentu

Terdapat beberapa minyak pati yang mungkin tidak sesuai digunakan untuk kanak-kanak, antaranya
peppermint, rosemary
 dan
wintergreen
.

Ini kerana jenis minyak pati tersebut mengandungi dos kimia tinggi seperti
1,8-cineole
dan
 methyl salicylate
.

Akhir kata

Oleh sebab sesetengah minyak EO tidak patut digunakan sebagai kaedah perubatan, maka jalan terbaik adalah untuk mendapatkan rundingan daripada doktor terlebih dahulu.

 Jika anda mengandung, bincangkan dengan doktor sebelum menggunakannya, okay?

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Berkesankah Alat Pembersih Udara (Air Purifier) Dalam Mencegah Coronavirus?

Basmi Pencemaran Udara Secara Semula Jadi

Udara Luar Kotor Buat Rambut Anda Mudah Gugur!

Kenapa Anda Perlu Meletakkan Pokok Di Meja Kerja?

Nak Letak Indoor Houseplant, Tapi Pokok Apa Yang Sesuai Ek?


Impak Penderaan Kanak-kanak

Pengabaian dan penderaan kanak-kanak mungkin akan memberikan kesan signifikan ke atas tahan kesihatan kanak-kanak tersebut pada masa lalu, sekarang dan masa depan. Di samping itu, penganiayaan yang dilakukan boleh menyebabkan pelbagai kesan terhadap perkembangan, psikologi dan fizikal kepada kanak-kanak.

Impak proses pembesaran

Kajian mengenai embriologi dan pediatrik menyatakan bahawa perkembangan otak pada tahap luar biasa semasa peringkat pembesaran awal bayi dan zaman kanak-kanak. Oleh itu, pendedahan berulang kepada peristiwa yang memberikan tekanan boleh mendatangkan kesan  kepada tindak balas tekanan otak, menjadikannya tidak aktif dan kurang penyesuaian diri. Penyelidikan juga mendapati terdapat hubung kait antara penderaan pada zaman kanak-kanak dengan masalah kesihatan pada masa depan. Antara masalah tersebut adalah:

Perkembangan otak yang tidak sesuai

Ketidakseimbangan antara kemahiran sosial, emosi dan kognitif

Kecacatan bahasa tertentu

Kesukaran dalam penglihatan, berkata-kata dan mendengar

Berisiko untuk hadapi masalah kesihatan seperti penyakit jantung, kanser, jangkitan paru-paru kronik, penyakit hati, obesiti, tekanan darah tinggi, kolesterol tinggi dan tahap protein C-reaktif yang tinggi

Merokok, penyalahgunaan alkohol dan dadah

Impak psikologi

Kanak-kanak yang menderita akibat penganiayaan cenderung untuk menjadi kurang berkeyakinan dan tidak percaya kepada individu dewasa. Mereka mungkin sukar dan tidak mampu meluahkan perasaan sebenar mereka, menyebabkan wujudnya gangguan dalam mengawal emosi. Semakin lama penderaan berlaku, semakin serius impak yang akan berlaku. Dalam sesetengah situasi, penderitaan berterusan sehingga zaman remaja, dan alam dewasa. Ia juga boleh membawa kepada kegelisahan kronik dan
kemurungan
.

Beberapa kesan yang mungkin berlaku terhadap tahap kesihatan mental kanak-kanak akibat penderaan yang dihadapi termasuk:

Kegelisahan – kemurungan

Gemar menyendiri

Kesukaran untuk fokus

Kesukaran untuk tidur

Gangguan pemakanan

Tidak selesa dengan sentuhan fizikal

Gemar mencederakan diri sendiri

Percubaan untuk membunuh diri

Impak fizikal

Mengenal pasti kesan fizikal penderaan adalah penting untuk mengetahui tentang penganiayaan yang berlaku. Oleh itu, kita boleh melaksanakan langkah selanjutnya untuk melindungi kanak-kanak daripada penderaan dan pengabaian.

Tanda penderaan fizikal kanak-kanak adalah lebih mudah untuk dilihat berbanding penderaan yang lain, seperti pengabaian atau penderaan emosi. Kewujudan satu tanda penderaan fizikal tidak semestinya bermaksud kanak-kanak tersebut menderita akibat penderaan. Tetapi, mengetahui tentang tanda penderaan itu mungkin boleh menjadi petunjuk untuk melihatnya dengan lebih teliti.

Beberapa tanda penderaan fizikal dapat dilihat dalam senarai di bawah:

Lebam, bengkak

Terseliuh atau keretakan

Terbakar

Kesukaran untuk duduk atau berjalan

Kesakitan, lebam atau pendarahan pada bahagian sulit

Penyakit kelamin

Masalah kebersihan diri

Tanda penderaan kanak-kanak tidak selalu jelas kelihatan, dan kanak-kanak mungkin tidak memberitahu sesiapa tentang apa yang berlaku kepada mereka. Ini mungkin disebabkan rasa takut seandainya pendera mengetahui tentang itu dan takut penderaan akan menjadi semakin teruk.

Mereka mungkin merasakan tiada sesiapa yang boleh mereka luahkan atau mereka mungkin dianggap menipu. Ada masanya kanak-kanak tidak menyedari apa yang berlaku itu adalah penderaan. Oleh kerana itu, kesan daripada penderaan dan pengabaian boleh mendatangkan mudarat kepada mangsa dan masyarakat di sekeliling mereka.

Hello Health Group
 tidak memberikan nasihat, diagnosis atau rawatan perubatan.


Kanser Payudara Dalam Kalangan Wanita Muda

Menurut Pusat Pencegahan dan Kawalan Penyakit (CDC), kebanyakan kanser payudara ditemui dalam wanita berusia 50 tahun atau lebih, tetapi kanser payudara juga memberi kesan pada wanita muda. Kira-kira 11 peratus (%) daripada kes baru kanser payudara di Amerika Syarikat ditemui dalam wanita muda daripada 45 tahun.

Tetapi ia boleh berlaku pada mana-mana peringkat umur dan adalah penting untuk mengetahu faktor risikonya:

Sejarah peribadi kanser payudara atau beberapa penyakit payudara tanpa kanser

Sejarah keluarga kanser payudara, terutama pada ibu, anak perempuan atau kakak perempuan

Sejarah rawatan radiasi ke dada sebelum umur 40 tahun

Mempunyai kecacatan genetik tertentu

Mengalami haid sebelum umur 12 tahun

Bagi sesetengah wanita, umur apabila mempunyai anak pertama

Faktor risiko lain termasuk penggunaan alkohol, pengambilan daging merah yang tinggi, payudara padat dan obesiti. Sesetengah kajian menunjukkan bahawa pengambilan pil kawalan kelahiran dalam tempoh 10 tahun sebelum ini meningkatkan risiko untuk mengembangkan kanser payudara. Walau bagaimanapun, kajian-kajian lain tidak menunjukkan kesan sedemikian.

Perbezaan kanser payudara pada wanita muda

Mendiagnosis kanser payudara pada wanita di bawah 40 tahun adalah lebih sukar kerana tisu payudara mereka umumnya lebih padat daripada pada wanita yang lebih tua. Pada masa itu, benjolan di payudara wanita yang lebih muda dapat dirasakan, kanser mungkin lebih berkembang.

Di samping itu, kanser payudara pada wanita yang lebih muda boleh menjadi agresif dan kurang berkemungkinan untuk bertindak balas terhadap rawatan. Wanita yang didiagnosis pada usia yang lebih muda juga lebih berkemungkinan mempunyai gen BRCA1 atau BRCA2 yang bermutasi.

Kelewatan dalam mendiagnosis kanser payudara boleh menyebabkan masalah tertentu. Ramai wanita muda mengabaikan tanda-tanda amaran seperti ketulan payudara atau pengeluaran puting luar biasa kerana mereka percaya bahawa terlalu muda untuk mendapatkan kanser payudara. Mereka mungkin menganggap ketulan adalah sista yang tidak berbahaya atau ketumbuhan lain.

Perlukah wanita bawah 40 tahun melakukan mamogram?

Secara amnya, mamogram biasa tidak disyorkan untuk wanita di bawah umur 40 tahun, sebahagiannya disebabkan tisu payudara cenderung untuk padat, menjadikan mamogram kurang berkesan.

Persatuan Kanser Amerika mengesyorkan wanita berumur 40 hingga 44 tahun harus mempunyai pilihan untuk memulakan pemeriksaan tahunan mamogram jika mereka mahu. Wanita berusia 45 hingga 54 tahun sepatutnya mempunyai mamogram setiap tahun dan mereka yang berusia 55 tahun ke atas harus terus mendapat mamogram setiap 1 hingga 2 tahun.

Kebanyakan pakar percaya bahawa risiko rendah pada usia itu tidak membenarkan pendedahan radiasi atau kos mamografi . Tetapi mamogram mungkin disyorkan untuk wanita muda dengan sejarah keluarga kanser payudara dan faktor risiko lain.

Cara terbaik untuk wanita muda saringan kanser payudara

Persatuan Kanser Amerika (ACS) mengesyorkan bahawa semua wanita mengetahui keadaan payudara mereka dengan melihat dan merasanya, kemudiannya melaporkan sebarang perubahan kepada doktor.

 Pemeriksaan payudara secara tetap perlu dilakukan sekurang-kurangnya setiap 3 tahun oleh doktor anda adalah disyorkan untuk wanita bermula pada usia 20 tahun. Tidak semua kumpulan pakar bersetuju apabila wanita harus mula mendapatkan mamogram pada usia muda. Oleh itu, anda harus membincangkan dengan doktor anda kaedah yang bersesuaian.


Disfungsi Pendarahan Rahim

Definisi

Apa itu Disfungsi Pendarahan Rahim?

Juga dikenali sebagai Abnormal Uterine Bleeding (AUB), Disfungsi Pendarahan Rahim (DUB) adalah keadaan yang menyebabkan pendarahan dalam rahim
yang berlaku di luar kitaran haid biasa.

Simptom-simptom

Apakah simptom-simptom pendarahan dalam rahim?

Gejala DUB yang paling biasa adalah pendarahan di luar tempoh haid normal anda.

 Ia juga boleh berlaku dalam kitaran haid anda. Dalam kes ini, gejala mungkin termasuk:

Pendarahan haid yang banyak.

Pendarahan yang mengandungi banyak gumpalan darah atau gumpalan darah yang besar.

Pendarahan yang berterusan lebih dari tujuh hari.

Pendarahan yang berlaku kurang daripada 21 hari dari kitaran terakhir.

Gejala DUB lain yang biasa adalah:

Tompokan darah.

Pendarahan antara tempoh haid.

Rasa sakit pada payudara.

Rasa kembung.

Jika anda mengalami sebarang gejala DUB yang teruk seperti berikut, hubungi doktor anda dengan serta-merta:

Pening.

Pengsan.

Keletihan.

Tekanan darah rendah.

Kadar denyutan jantung meningkat.

Kulit pucat.

Sakit.

Pengeluaran gumpalan darah yang besar.

Pad yang penuh setiap jam.

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas, atau mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza. Oleh itu, adalah yang lebih baik untuk berbincang dengan doktor anda apa yang terbaik untuk keadaan anda.

Punca

Apakah punca Disfungsi Pendarahan Rahim?

Penyebab utama pendarahan dalam rahim

adalah ketidakseimbangan dalam hormon seks.

Gadis yang mengalami akil baligh dan wanita yang memasuki tempoh menopaus boleh mengalami tahap hormon yang tidak seimbang selama berbulan atau bahkan bertahun.

 Hal ini menyebabkan pendarahan sporadis, pendarahan banyak, dan / atau
spotting
.
Spotting
 adalah pendarahan yang lebih ringan daripada haid yang normal.

 Ia sering kelihatan coklat, merah jambu, atau merah terang.

Ketidakseimbangan hormon yang menyebabkan DUB juga boleh disebabkan oleh kesan sampingan untuk sesetengah keadaan perubatan atau ubat-ubatan.

Keadaan perubatan

Keadaan perubatan yang sering menyebabkan pendarahan dalam rahim
 adalah:

Sindrom ovarium polisistik (PCOS): Ini adalah gangguan sistem endokrin yang menyebabkan wanita menghasilkan peningkatan jumlah hormon seks. Hal ini boleh menyebabkan ketidakseimbangan dalam hormon estrogen dan progesteron, menjadikan kitaran haid tidak teratur.

Endometriosis: Keadaan ini
berlaku apabila lapisan rahim tumbuh di luar rahim
, seperti pada ovari. Endometriosis sering menyebabkan banyak pendarahan semasa tempoh haid biasa.

Polip rahim: Pertumbuhan kecil ini berlaku di dalam rahim. Walaupun puncanya tidak diketahui, pertumbuhan polip sangat dipengaruhi oleh hormon estrogen. Pembuluh darah kecil di dalam polip boleh menyebabkan DUB.

Fibroid rahim: Fibroid rahim adalah pertumbuhan kecil yang berlaku di dalam uterus, lapisan rahim, atau otot rahim. Seperti polip, punca fibroid rahim adalah tidak diketahui. Tetapi estrogen seolah-olah memainkan peranan dalam pertumbuhan mereka.

Penyakit kelamin (STD):
STD yang menyebabkan lesi, seperti gonorea dan klamidia
, boleh menyebabkan DUB. Pendarahan yang disebabkan oleh STDs biasanya berlaku selepas hubungan seks, apabila luka-luka tersebut dikacau.

Ubat-ubatan

Sesetengah ubatan boleh menyebabkan
Disfungsi Pendarahan Rahim
, antaranya ialah:

Pil perancang.

Agen hormon.

Warfarin (Coumadin).

Faktor-faktor Risiko

Apakah yang meningkatkan risiko saya kepada Disfungsi Pendarahan Rahim?

Sila berbincang dengan doktor anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Disfungsi Pendarahan Rahim didiagnosis?

Untuk mendiagnosis DUB, doktor anda akan bertanya soalan tentang sejarah perubatan anda dan sejarah kitaran haid anda.

Jawapan-jawapan ini akan membantu beliau menentukan risiko anda untuk gangguan reproduktif tertentu seperti PCOS dan endometriosis.

Jika anda mengambil apa-apa ubat, termasuk pil perancang kehamilan, nyatakan ini kepada doktor anda, kerana ubat tersebut boleh menyebabkan pendarahan yang tidak normal.

Ultrasound

Doktor anda boleh mengesyorkan ultrasound untuk melihat organ reproduktif anda. Pemeriksaan ini akan mendedahkan sama ada anda mempunyai pertumbuhan yang tidak normal seperti polip atau fibroid. Ia juga boleh membantu mengelakkan pendarahan dalaman.

Ujian Darah

Ujian darah digunakan untuk mengukur tahap hormon dan jumlah darah anda. Tahap hormon anda boleh memberikan pendedahan kepada punca pendarahan anda. Sekiranya anda mengalami pendarahan yang banyak atau berpanjangan, kiraan jumlah darah akan menunjukkan sama ada kiraan sel darah merah anda terlalu rendah. Kiraan sel darah merah yang rendah boleh menandakan anemia.

Biopsi Endometrial

Jika ketumbuhan yang tidak normal menyebabkan pendarahan, atau lapisan rahim anda mempunyai ketebalan luar biasa , doktor anda akan mengambil sampel tisu rahim untuk diuji. Jika ada perubahan sel yang tidak normal dalam lapisan tersebut, biopsi akan mendedahkannya. Sel-sel yang tidak normal boleh menandakan ketidakseimbangan hormon atau kanser, dan lain-lain.

Bagaimana pesakit Disfungsi Pendarahan Rahim dirawat?

Terdapat banyak pilihan rawatan yang tersedia untuk pendarahan dalam rahim.

Kadang-kala, dalam kes-kes akil baligh terutamanya, tiada sebarang tindakan diambil, kerana hormon biasanya akan membetulkan diri mereka sendiri.

Rawatan yang tepat untuk anda akan bergantung kepada punca pendarahan.

Pilihan rawatan yang paling biasa dan paling mudah untuk
Disfungsi Pendarahan Rahim
 adalah gabungan pil kontraseptif.

Gabungan pil kontraseptif oral mengandungi estrogen sintetik dan progesteron.

Kedua-duanya berfungsi untuk
mengawal dan mengatur kitaran haid.

Jika anda tidak merancang untuk hamil, doktor anda mungkin mengesyorkan untuk mengambilnya sebagai pilihan rawatan.

Sekiranya pendarahan banyak dan pil kontraseptif bukanlah pilihan anda, estrogen intravena boleh diberi sehingga pendarahan berkurangan.

Ini biasanya diikuti dengan progestin oral untuk mengimbangi semula hormon.

Sekiranya anda merancang untuk hamil dan anda tidak mengalami pendarahan yang berat, doktor anda mungkin memberikan ubat yang merangsang ovulasi, iaitu clomiphene, atau juga dikenali sebagai clomid.

Meningkatkan ovulasi boleh menghentikan pendarahan haid yang berpanjangan.

Pendarahan dalam rahim yang banyak dan berpanjangan yang disertai dengan lapisan rahim yang menebal boleh dirawat dengan prosedur yang disebut sebagai ‘Dilation dan Curettage’ (D & C).

Ini adalah prosedur pembedahan pesakit luar yang digunakan untuk mengeluarkan sebahagian daripada lapisan rahim dengan mengikisnya.

Jika sel rahim anda didapati tidak normal, doktor anda boleh memesan biopsi tambahan selepas rawatan. B

ergantung kepada hasil biopsi – jika sel-sel itu adalah kanser, misalnya – histerektomi mungkin disyorkan. Histerektomi adalah pembuangan lengkap rahim dan biasanya merupakan cara rawatan terakhir.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani pendarahan dalam rahim?

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Adakah Gelombang Globalisasi Keempat Dapat Mengakhiri Penyakit Epidemik?

Perdebatan mengenai baik dan buruk kesan globalisasi telah menjadi topik hangat dalam pelbagai kelas politik. Adakah globalisasi mempunyai kuasa yang bermanfaat mempengaruhi perkembangan ekonomi dan adakah idea dan konsep baru yang terhasil menerusi globalisasi dapat meningkatkan kesejahteraan masyarakat dunia? Atau adakah globalisasi, sesuatu yang menggusarkan — satu pembangunan yang menghakis nilai masyarakat dengan peningkatan jurang ketidakadilan sosial di antara golongan elit dan masyarakat lain secara keseluruhannya?

Ini antara intipati perbincangan dan perdebatan mengenai gelombang terbaru globalisasi. Apa yang pasti, di sebalik punca, kesan dan akibat kemajuan dunia hari ini, terdapat satu ancaman yang mungkin tidak dijangka oleh semua — epidemik baru yang bakal muncul. Penyakit berjangkit baru – jika dahulu kesannya hanya terhad dengan pengasingan populasi yang terkesan akibatnya – kini mempunyai capaian serta-merta dengan perkembangan perdagangan dan rangkaian pengangkutan, di mana sebahagian daripada lokasi global adalah terpisah lebih dari 24 jam.

Endemik, Epidemik dan Pandemik: Apa yang anda perlu tahu?

Ketika era pra-sejarah, kebanyakan populasi adalah terlalu kecil untuk penyebaran penyakit berjangkit berbahaya. Akhirnya, penyakit tersebut mungkin mati dengan sendirinya. Terdapat kemungkinan untuk insiden epidemik namun untuk ia bertukar ke tahap pandemik, ia hanya akan berlaku apabila populasi bertambah dan struktur masyarakat pun berubah.

Hanya masa yang menentukan kehadiran mikrob, virus dan bakteria – agen pembawa penyakit berjangkit. Dengan pergerakan dan mobilisasi masyarakat ke destinasi baru, maka berlakulah insiden-insiden epidemik dan pandemik — antaranya menyumbang kepada tragedi ‘
Black Death
’ yang dikatakan bermula di Asia Tengah dan dianggarkan antara 75 juta dan 200 juta orang telah terkorban di seluruh dunia, termasuk 30-60% melibatkan jumlah keseluruhan populasi Eropah pada abad ke-14.

Era Eksplorasi — atau ‘globalisasi’ di mana sebelum konsep tersebut wujud, adalah istilah yang digunakan oleh Forum Ekonomi Dunia tahun ini — jika tahap endemik penyakit berlaku di Eropah, capaian kepada populasi yang masih kurang kefahaman mengenai sistem pertahanan imun di ‘Dunia Baru’ akan berlaku dengan kesan yang sangat besar.

Catatan Penting Penularan Penyakit dalam Sejarah

Penyakit seakan influenza telah memporak-perandakan populasi orang asal di Antilles sejurus selepas kedatangan Christopher Columbus pada 1493. Penyakit cacar atau
‘smallpox’
telah menular pada abad ke-16 di Mexico akibat bawaan pendatang Sepanyol yang telah mengorbankan hampir separuh daripada populasi yang terkesan.

Kematian beramai-ramai akibat pelbagai penyakit berjangkit telah berterusan selama lebih dua abad. William McNeil menerusi kajian seminal Wabak dan Masyarakat menyatakan dianggarkan populasi orang asal adalah 20-25 lebih besar sebelum kedatangan Columbus — dianggap angka tersebut tepat walaupun terdapat variasi berbeza.

Pengetahuan kita mengenai bagaimana penyakit disebarkan menunjukkan peningkatan yang ketara masa kini, begitu juga dengan keupayaan kita untuk merawat dan membendungnya. Malangnya, bakteria dan virus berkembang dengan pesat dan bersifat sangat mengambil kesempatan (
opportunistic
).

Di masa kini, kita dapat melihat lebih banyak patogen berkembang di bandar-bandar besar berbanding hanya di kawasan luar bandar pada satu masa dahulu. Interaksi dengan haiwan liar dan peningkatan aktiviti penternakan haiwan turut membuka peluang untuk patogen berhijrah di luar batasan spesies dalam keadaan yang tidak penah dijangkakan.

Dengan fasa kedua globalisasi yang bermula pada tahun 1950-an, terdapatnya peningkatan perjalanan menggunakan kapal terbang dan pergerakan orang ramai. Trend tersebut berlangsung sampai ke hari ini, seperimana peralihan daripada globalisasi 3.0 (revolusi digital) ke 4.0 (kombinasi digital dan alam nyata), menambahkan lagi risiko penyakit untuk memberi kesan yang lebih hebat kepada umat manusia sejagat.

Kredit Imej: Forum Ekonomi Dunia

Ketakutan dan kegusaran kita selama ini telah pun berlaku, di mana penyakit-penyakit ini muncul setiap tahun. Pada Mei dan Jun 2018, insiden wabak enam daripada sepuluh penyakit yang berada dalam senarai patogen utama oleh Pertubuhan Kesihatan Dunia, telah dicatatkan.

Penyakit X: Penyakit Dari Masa Hadapan

Patogen-patogen yang kita kenali ini berselindung di sebalik individu, keluarga, masyarakat dan negara. Namun begitu, di sebalik usaha kita menentang penyakit-penyakit berjangkit sedia ada ini, kita juga harus mempertahankan diri daripada ancaman daripada satu lagi ketidakpastian; Penyakit X: patogen baru yang tidak dikenalpasti sebelum ini, mempunyai potensi penularan ke seluruh dunia seperti mana Flu Sepanyol pada tahun 1918.

Tidak dapat dipastikan di mana Penyakit X akan muncul dan bagaimana ia boleh disebarkan. Kepelbagaian penyakit yang telah kita hadapi selama 40 tahun ini – HIV, Ebola, Nipah, SARS, MERS antara lainnya — seharusnya memberikan kita masa sejenak untuk berfikir. Mustahil untuk kita meramalkan mengenai keadaan biologi Penyakit X atau keupayaannya untuk menular dengan pantas. Hakikatnya, kita harus bersedia untuk menghadapinya.

Kredit Video: Museum of London

Jika gelombang globalisasi sebelum ini telah membantu penularan penyakit-penyakit epidemik, dengan gelombang sedia ada kini, ditambah dengan Revolusi Industri Keempat, sekurang-kurangnya mempersiapkan kita dengan alatan baru untuk melawan epidemik di masa hadapan.

Globalisasi 4.0 memberikan kita teknologi dan keupayaan untuk merancakkan proses siap-siaga kita menentangnya menerusi ilmu saintifik dan biologi. Dengan penguasaan kita terhadap ilmu pengetahuan, membuatkan kita lebih memahami patogen dan memberi gambaran mengenai rupa dan sifat penyakit yang akan kita hadapi kelak.

Kaedah baru dalam kolaborasi lanjutan dan pada skala besar kini telah dipermudah carakan. Dengan perkongsian set data, kombinasi kepakaran, ditambah pula dengan kekuatan sektor awam dan swasta serta kerjasama terhadap teknologi baru dan solusi-solusi inovatif, membolehkan kita memanfaatkan globalisasi 4.0 dalam merangka kaedah baru bagi mengatasi penyakit epidemik dari masa hadapan ini.

Sudahkah Kita Bersiap Sedia?

Gabungan untuk Ketersediaan Inovasi Epidemik (CEPI) telah ditubuhkan bagi merencanakan ancaman global penyakit epidemik menerusi tindakan bersama pelbagai pihak. Walaupun masih baru, gabungan tersebut telah menerima pembiayaan untuk mencipta vaksin melawan demam Lassa, MERS, Nipah dan penyakit-penyakit lain.

CEPI juga membuat pelaburan yang penting bagi platform penghasilan vaksin yang berpotensi mempercepatkan pembangunan vaksin pada kadar yang signifikan. Mereka sedang rancak membina jaringan kerjasama global yang berlangsung dengan perkembangan positif dan menerima jemputan untuk memberi maklum balas mengeni Penyakit X.

Dalam dunia yang mempunyai pelbagai pemegang taruh —  kerajaan, institusi multi-lateral, organisasi bukan kerajaan, sektor akademik dan sektor swasta harus bekerjasama dalam persiapan untuk kita menghadapi ancaman penyakit pandemik, di mana bakal berlaku pada skala dan tahap kecemasan yang tidak pernah kita alami sebelum ini.

Anggaran mengenai potensi kos sesuatu penyakit pandemik kini semakin meningkat; satu
kajian oleh Biro Kajian Ekonomi Amerika Syarikat
 telah melakukan pengiraan mengenai jangkaan impak tahunan sesuatu pandemik yang mencecah kematian 700 ribu mangsa setahun, akan mengakibatkan kos sekitar 500 bilion dolar. Sesungguhnya, dunia kini dalam keadaan mendesak bagi mempertingkatkan keupayaan dalam pelbagai disiplin; kajian dan pembangunan (R&D), sistem kesihatan, pemantauan dan tindakan kecemasan.

Kita perlu membuat pelaburan dalam ketersediaan epidemik sekarang, kerana jika kita menunggu saat tibanya Penyakit X menyerang, malangnya ketika itu ia sudah terlambat.

*Artikel ini pertama kali disiarkan di
Forum Ekonomi Dunia


2 Daripada 7 Remaja Malaysia Mengalami Ketagihan Internet

Ketagihan internet telah menjadi sesuatu yang serius dan membimbangkan pada hari ini. Menurut Tinjauan Kebangsaan Kesihatan dan Morbiditi (NHMS) 2017, 2 daripada 7 remaja sekolah menengah di Malaysia mengalami ketagihan internet sementara 6 daripada 7 adalah pengguna aktif internet.

Telefon pintar adalah sumber utama

Menurut laporan yang sama, telefon pintar merupakan sumber utama kepada penggunaan internet diikuti dengan komputer atau laptop dan tablet.

Jika diperhatikan, tidak kurang juga ibu bapa yang telah membiasakan anak-anak mereka dengan alat elektronik seperti telefon pintar dan komputer sejak kecil. Ia adalah cara paling mudah untuk membuatkan mereka duduk diam dan berhenti menangis. Setiap kali menangis, hulurkan sahaja telefon, tentu sahaja mereka akan senyap.

Lama-kelamaan, mereka menjadi terbiasa dan susah untuk berpisah dengan telefon sehingga menjadi ketagih kepada internet.

Mengapa kita perlu risau dengan ketagihan internet?

Internet ibarat sebuah pisau. Jika digunakan pada tempat yang betul, banyak manfaat boleh didapati. Namun, jika salah, mungkin boleh membawa kemudaratan.

Penggunaan internet secara berlebihan berpotensi membawa kepada:

Bermain permainan video, membeli-belah, berjudi serta bersembang (chat) secara berlebihan
. Ia menjadikan seolah-olah dunia maya lebih utama sehingga tiada lagi minat pada dunia realiti. Kesannya, mereka menjadi malas, tidak aktif dan hidup di dalam dunia sendiri.

Menonton pornografi
. Amalan ini adalah sesuatu yang amat membimbangkan dalam kalangan generasi hari ini. Laman sesawang pornografi yang sangat mudah dicari membuatkan remaja khususnya terdedah kepada gejala seks bebas.

Buli siber
. Remaja yang masih naif mudah dipergunakan serta dibuli. Buli siber termasuk berkongsi gambar memalukan, berita palsu dan memberikan komen-komen dalam bahasa yang menghina.

Kebocoran maklumat peribadi
. Penjual palsu sangat banyak berlegar di dalam internet. Mereka yang tidak berwaspada akan mudah terdedah kepada penipuan dan kebocoran maklumat peribadi.

Bermula daripada rumah

Rumah adalah permulaan kepada pendedahan kepada internet. Maka langkah pencegahan dan rawatan juga paling baik bermula daripada rumah. Seawal umur setahun lagi, ibu bapa harus peka dan bijak dalam menggunakan alat telekomunikasi ini, khususnya telefon pintar. Jangan terlalu membiasakan diri memberikan telefon bimbit setiap kali anak menangis.

Apabila sudah meningkat umur remaja, elakkan daripada memberi mereka telefon pintar peribadi untuk digunakan selama 24 jam. Letakkan had masa sebelum benar-benar memberikan sepenuhnya kepada mereka. Nilai yang baik perlu diterapkan terlebih dahulu sebelum teknologi. Kemajuan teknologi tanpa nilai dan budaya yang luhur adalah sia-sia kerana ia tidak akan melahirkan masyarakat yang maju dan bijak.


Nasi Sejuk Baik Untuk Pesakit Diabetes! Ini Sebabnya...

Jika diberi pilihan sama ada nasi sejuk atau nasi panas, manakah yang anda akan pilih? Ramai yang lebih gemarkan nasi panas, tetapi tahukah anda bahawa ia bukan pilihan terbaik khususnya untuk penghidap diabetes.

Mengapakah begitu? Ini jawapannya!

Beza nasi sejuk dan nasi panas

Penghidap diabetes perlu mengawal pengambilan nasi putih memandangkan ia mempunyai nilai
indeks glisemik (GI) yang tinggi.

Semakin tinggi nilai GI sesuatu jenis makanan, maka semakin pantas makanan tersebut menyebabkan kenaikan gula dalam darah.

Namun begitu, nasi yang sejuk mungkin tidak menyebabkan kesan yang sedemikian terhadap
paras gula penghidap diabetes.

Kajian berkenaan kesan pengambilan nasi jenis sejuk ini pernah dilaksanakan oleh para penyelidik daripada Universitas Indonesia pada tahun 2015.

Menurut kajian tersebut, nasi sejuk mempunyai kandungan kanji degil (
resistant starch
) yang lebih tinggi berbanding nasi panas.

Untuk pengetahuan anda, kanji degil ini merupakan sejenis serat yang tidak boleh dicerna oleh usus kecil. Ia akan bergerak terus ke bahagian usus besar untuk ditapai.

Secara umumnya, tubuh akan mencerna kanji menjadi glukosa dan proses inilah yang menyebabkan paras gula darah meningkat.

Memandangkan tubuh tidak dapat mencerna jenis kanji degil ini, maka ia tidak akan berubah menjadi glukosa dan menyebabkan paras gula darah kekal stabil.

Dengan kewujudan kanji degil ini, pengambilan nasi jenis sejuk sebenarnya boleh membantu
penghidap diabetes untuk mengawal paras gula darah
 mereka.

Manfaat makan nasi sejuk

Terdapat beberapa manfaat yang jelas berkenaan pengambilan nasi sejuk bagi penghidap diabetes. Antaranya ialah:

#1. Bantu kawal paras gula darah

Seperti yang telah diterangkan sebelum ini, nasi jenis sejuk mempunyai kanji degil yang lebih tinggi berbanding nasi panas.

Malah, nilai GI nasi jenis ini juga jauh lebih rendah berbanding nasi panas yang baru dimasak.

Disebabkan kedua-dua hal ini, ia boleh membantu penghidap diabetes untuk mengawal paras gula darah mereka.

#2. Membuatkan perut lebih kenyang

Kewujudan kanji degil
dalam nasi yang sejuk sememangnya boleh memberikan rasa kenyang yang lebih lama.

Ini kerana, peranannya adalah sama dengan jenis serat-serat yang lain.

Apabila anda cepat kenyang, ia boleh membantu anda untuk mengawal nafsu makan selain mengurangkan pengambilan kalori harian anda.

#3. Membantu tugas insulin

Kanji degil yang terdapat pada nasi jenis ini boleh membantu tugas
hormon insulin
 yang membawa glukosa ke dalam sel.

Apabila sel tubuh boleh menggunakan glukosa dengan baik, maka paras gula darah anda juga tidak akan meningkat secara mendadak.

#4. Merangsang pertumbuhan bakteria usus

Kanji degil tidak akan dicerna dalam usus kecil dan terus bergerak ke usus besar.

Di usus besar, kanji degil akan berfungsi menjadi makanan untuk bakteria baik, sekali gus merangsang fungsi bakteria baik ini dalam menjaga kesihatan perut anda.

#5. Menurunkan kolesterol tubuh

Satu kajian ada menyatakan bahawa, kanji degil boleh membantu mengurangkan kolesterol jahat dalam tubuh badan kita.

Ini sangat penting bagi penghidap diabetes memandangkan
kolesterol jahat
yang tinggi boleh menyebabkan komplikasi kencing manis lain.

Ini termasuklah serangan jantung dan kesan buruk terhadap pembuluh darah.

Tip makan nasi untuk penghidap diabetes

Penghidap diabetes masih boleh makan nasi, dengan syarat anda tahu cara dan teknik yang betul.

Jenis beras.
 Antara yang boleh anda lakukan adalah dengan memilih jenis beras yang betul.

Beberapa jenis beras mempunyai nilai GI yang rendah, sekali gus membantu mengawal paras gula darah. Antara jenis beras yang boleh anda makan ialah seperti beras perang dan juga beras merah.

Beras-beras ini juga mempunyai kandungan serat yang tinggi selain rendah kalori.

Elak makan nasi lembik.
 Nasi yang agak lembik mempunyai nilai GI yang lebih tinggi berbanding nasi yang agak keras.
Oleh itu, elakkan daripada menggunakan banyak air ketika menanak nasi.

Elak beras hancur.
 Jenis beras hancur mempunyai nilai GI yang lebih tinggi berbanding beras biasa. Oleh itu, kurangkan penggunaan beras hancur kerana ia tidak sesuai untuk penghidap diabetes.

Kurang makan bubur.
 Jika anda penghidap diabetes, bubur bukanlah pilihan yang terbaik untuk anda. Ini kerana, seperti nasi lembik, bubur juga mempunyai nilai GI yang lebih tinggi berbanding nasi biasa.

Kawal saiz hidangan.
 Selain jenis beras, anda juga masih perlu mengawal jumlah bahagian nasi yang anda makan.

Dapatkan nasihat doktor atau pakar pemakanan berkenaan saiz hidangan nasi yang boleh anda ambil dalam sehari.

Walaupun nasi sejuk lebih baik daripada nasi panas, namun itu tidak bermakna anda boleh mengambilnya secara berlebih-lebihan.

Ambil nutrisi lengkap.
 Untuk menjadikan hidangan nasi anda lebih lengkap, padankan ia dengan lauk-lauk yang tinggi kandungan protein dan juga hidangan sayur-sayuran.

Jaga pantang makan.
 Paling penting, elakkan diri anda daripada mengambil jenis-jenis makanan yang menjadi pantang bagi penghidap diabetes. Ini bertujuan untuk mengawal paras gula darah anda agar kekal stabil.


Fahami Bahasa Bayi Baru Lahir

Bayi baru lahir mempunyai pelbagai perkara baru dan menerujakan untuk dilihat, dirasa dan dialami. Namun, bagaimana untuk ibu bapa tahu jika bayi baru lahir dalam keadaan baik atau terganggu, sedangkan si manja masih belum boleh bercakap? Sebenarnya, semua bayi dilahirkan pintar. Bayi baru lahir mempunyai pelbagai cara untuk berkomunikasi dengan ibu bapa mereka.

Menangis: Komunikasi pertama bayi

Bermula detik kelahiran, bayi secara semula jadinya mengembangkan cara berkesan untuk memberitahu apa yang mereka sukai dan tidak sukai. Menangis adalah cara bagaimana bayi baru lahir mengekspresikan emosi, perasaan, dan kemahuan mereka. Contohnya, jika bayi anda berasa terlalu sejuk, terlalu panas, lapar atau letih, anda tentunya akan mendengar bayi menangis. Ingatlah bahawa bayi bukan suka-suka menangis, jadi perhatikan si manja anda.

Fahami bayi dengan cara bercakap dengan bayi

Sesetengah ibu bapa berasa ‘bodoh’ dan tidak masuk akal untuk bercakap dengan bayi baru lahir, yang tentunya kita tahu bahawa bayi masih belum mampu berkata-kata. Bagaimanapun, dengan cara bercakap boleh membantu bayi baru lahir mengembangkan kemampuan bahasa mereka. Semakin bnyak anda bercakap dengan si manja, semakin cepat bayi anda belajar untuk meniru dan memulakan kemahiran bahasa mereka.

Berikut adalah beberapa tips untuk ibu bapa berkomunikasi dengan bayi baru lahir:

Anda boleh memberitahu bayi tentang aktiviti harian. Contohnya, cuba terangkan kepada bayi apa yang anda akan lakukan seperti “Ibu akan letak adik dalam bekas mandian supaya adik boleh mandi dan wangi.” Anda boleh berbicara dalam sebarang bahasa yang anda tahu, atau bertukar-tukar menggunakan bahasa lain.

Nyanyikan bayi anda lagu dan irama. Walaupun anda bukan penyanyi yang bagus, tetapi tiada salahnya untuk anda menghiburkan bayi. Anda akan dapati si manja cepat tidur dan lena jika anda mendodoikannya lagu.

Bacakan si manja buku, bercerita pada bayi anda atau anda boleh perdengarkan bayi kepada muzik. Si manja akan mengenali suara anda walaupun dia ketika itu berada dalam kandungan anda. Dengan bercerita kepada bayi akan mewujudkan ikatan istimewa antara anda berdua.

Apakah kebaikan jika anda memahami apa yang bayi baru lahir mahukan?

Berkomunikasi dengan bayi baru lahir tentunya memberikan banyak faedah:

Jika keperluan bayi baru lahir dipenuhi, dia akan lebih tenang dan selesa, jadi memberikan anda kurang masalah berbanding jika si manja berada dalam keadaan menangis dan gelisah.

Anda akan mengetahui apa kesukaan si manja ataupun perkara yang tidak digemarinya. Selain itu, dengan memerhatikan bayi juga dapat membantu anda melihat pendekatan bayi kepada dunia dan cara mereka bertindak balas kepada pelbagai perkara.

Anda akan rasa bangga menjadi ibu bapa terbaik untuk anak anda.